Sony Xperia 1  Ditawarkan Pada Harga RM4,299 – Sesi Pra-Tempahan Bermula 24 Ogos 2019!

OH YES! Sony Xperia 1 kini ditawarkan untuk pasaran tempatan – Harga jualan adalah RM4,299! Bagi yang berminat, sesi pra tempahan akan dibuka bermula 24 Ogos 2019 [ESOK] hingga 6 Oktober 2019 – menerusi beberapa saluran termasuk Sony Stores, Sony Store Online dan Sony Centre tepilih di seluruh Malaysia.

Setiap pra- tempahan didatangkan dengan sejumlah hadiah eksklusif berupa Sony WH-1000XM3 wireless Noise-Cancelling Headphones (bernilai RM1,599) – sementara stok masih ada. Sony Xperia 1 muncul secara rasmi di Sony Expo 2019 yang akan berlangsung di Centre Court, Mid Valley pada 30 Ogos kelak!

Sony Xperia 1 didatangkan dengan paparan bersaiz 6.5 inci 4K OLED dengan sokongan nisbah 21:9 CinemaWide – terdapat sokongan kualiti audio kelas tinggi seperti Dolby Atmos. Enjin dalaman dikuasakan dengan cip pemproses Snapdragon 855 dan dibantu RAM 6GB dan 128GB ROM.

Untuk tetapan kamera, ia membawakan kamera utama dengan sokongan lensa 12MP (f/1.6) + 12MP (f/2.4) + 12MP (f/2.4) ( 2x optical zoom & wide angle lens) . Kamera hadapan pula adalah sebesar 8MP (f/2.0). Melengkapinya juga, bateri sebesar 3,300 mAh. Peranti ini didatangkan dengan 3 kemasan warna menarik iaitu Black, Purple dan Grey.


IFA 2017: Sony Xperia XZ1 Dan Xperia XZ1 Compact – Dua Model Baru Dengan Snapdragon 835

IFA 2017, Berlin : Sony Mobile telah memperkenalkan dua model tambahan ke dalam barisan flagship mereka, iaitu Xperia XZ1 dan Xperia XZ1 Compact. Dua model ini disaratkan dengan fungsi dan ciri menarik sekaligus dapat bersaing dengan jenama yang lain. Untuk itu, kedua-duanya dibekalkan dengan cip berkuasa, Qualcomm Snapdragon 835.

Xperia XZ1 mendapat sokongan terbaru Motion Eye dimana kamera yang digunakan dibina berasaskan teknologi Sony ‘α’ dan ‘Cyber-shot’. Dilengkapi dengan kamera belakang 19 Megapiksel, sensor Exmor RS ini mampu merakam video gerak perlahan sehingga 960fps. Ciri Predictive Capture pula membolehkan peranti mengesan perbuatan atau senyuman sebelum butang shutter ditekan. Kamera depan pula hadir dengan sensor 1/3” 13 Megapiksel – tiada masalah untuk rakaman selfie kerana menyediakan fungsi display flash.

Skrin lebih jelas dan terang dengan adanya paparan 5.2 inci HD penuh TRILUMINOS, selain tontonan filem juga lebih mantap melalui ciri HDR. Sistem audio pada telefon pintar ini mendapat talaan DSEE HX sekaligus menyalurkan bunyi yang begitu berkualiti. Speaker stereo pula membawakan pengalaman muzik 50% lebih kuat berbanding model terdahulu.

Melalui kuasa RAM sebesar 4GB serta sambungan USB Type-C, pemindahan data dan kerja multi-tasking kini 10 kali lebih pantas, malah bateri 2,700mAh yang dibekalkan turut mendapat sokongan pengecasan pantas Qnovo Adaptive Charging.

Xperia XZ1 Compact pula didatangkan dengan saiz kerangka yang lebih kecil iaitu menggunakan paparan 4.6 inci HD penuh. Walaupun memiliki badan yang kompak, ia direka dengan terperinci kerana turut mendapat sokongan kalis air IP68 dan panel Corning Gorilla Glass 5 yang tahan lasak. Kamera depan didatangkan dengan sensor 8MP bersudut lebar 120 darjah – selain boleh diubah kepada 80 darjah sesuai untuk penggambaran selfie.

Sony yang popular dengan teknologi bunyi telah mencipta XZ1 Compact lebih menarik dengan penambahbaikan ciri Clear Audio+ , pembatalan suaran (noice cancelling), DSEE HX, dan lain-lain. Rekaan pada kerangka badan peranti ini lebih baik dengan kemasan bodi premium selain ditawarkan dalam warna Moonlight Blue, Venus Pink, Warm Silver, dan Classic Black.

Bagi anda yang meminati legasi Xperia, XZ1 dan XZ1 Compact akan mula berada di pasaran secara global pada September depan bersama-sama sistem operasi Android 8.0 Oreo.


Reviu Eksklusif (Bah 1): Sony Xperia XA2 Ultra, Swafoto Dwi Kamera Dengan Paparan Skrin Besar

Sekiranya anda sedang mencari sebuah telefon pintar yang menawarkan keupayaan swafoto yang terbaik dan juga paparan skrin yang besar untuk memenuhi keperluan multimedia, Sony Xperia XA2 Ultra merupakan model yang perlu diberi perhatian.

Apa yang lebih menariknya, model ini tidak lagi dikuasakan dengan pemproses MediaTek sebagaimana yang disokong pada generasi sebelum ini, sebaliknya ia telah menyokong pemproses Qualcomm Snapdragon yang sudah tentunya memiliki permintaan yang lebih baik di pasaran. Tidak cukup dengan itu, Sony Xperia XA2 Ultra juga sebenarnya turut menyokong spesifikasi serta fungsi yang agak lengkap secara keseluruhannya…

Apabila memiliki bajet yang agak terhad, perkara pertama yang sering dilakukan oleh pembeli yang pintar adalah membuat perbandingan beberapa model untuk memastikan model manakah yang paling berbaloi untuk dimiliki. Jadi sekiranya Sony Xperia XA2 Ultra menjadi pilihan anda, eRing akan membuat andaian bahawa antara kriteria utama yang anda pentingkan adalah sokongan paparan skrin yang besar iaitu sekitar 6.0 inci dan juga keupayaan penggambaran swafoto yang baik.

Jadi bagi membuat perbandingan yang lebih adil, eRing telah memilih dua model alternatif iaitu Samsung Galaxy C9 Pro dan juga vivo V7+. Pemilihan kedua-dua model ini telah dibuat setelah mengambil kira dua kriteria utama yang telah dijelaskan sebelum ini dan ia juga merupakan model yang dijual pada tahun 2017 yang lalu.

Jika dilihat sokongan spesifikasi ketiga-tiga model ini, eRing merasakan Sony Xperia XA2 Ultra merupakan model yang lebih berbaloi untuk dimiliki berbanding dua lagi pesaingnya. Ini kerana ia telah dioperasikan dengan versi Android paling terkini yang sudah tentunya akan menyokong kemas kini lebih baru pada masa akan datang. Malah sokongan keupayaan penggambaran yang baik, kualiti audio yang baik dan juga teknologi pengecasan yang lebih pantas sudah tentunya melengkapi keperluan harian pengguna.

Samsung Galaxy C9 Pro pula dirasakan kurang berbaloi kerana dua sebab utama iaitu sokongan versi Android yang lama dan juga dikuasakan dengan pemproses 28 nm yang sudah mencapai kematangannya pada tahun 2013 yang lalu. Manakala vivo V7+ yang dijual pada harga lebih rendah ini pula dirasakan menawarkan sokongan yang sederhana secara keseluruhannya.

Sebagaimana yang diketahui, penggunaan ‘Ultra’ pada siri keluaran Sony Xperia merujuk kepada paparan skrin yang besar dan ini tidak terkecuali pada model terbaharu Xperia XA2 Ultra. Dengan saiz skrin berukuran 6.0 inci, ia memiliki rekaan sisi skrin tanpa bezel tetapi tampil dengan saiz bezel atas dan bawah yang agak besar.

Walaupun paparan 1080p pada Xperia XA2 Ultra tidak lagi dilengkapi dengan paparan Mobile BRAVIA Engine 2, Sony sebaliknya telah menggunakan teknologi Image Enhance Technology bagi memastikan paparan yang berkualiti.

Jika generasi pertama Xperia XA Ultra hanya dilengkapi dengan satu lensa swafoto beresolusi 16 Megapiksel, kini Xperia XA2 Ultra telah menawarkan dua kamera swafoto beresolusi 16 Megapiksel dan 8 Megapiksel.

Ia turut dibantu oleh LED Flash untuk penggambaran dalam persekitaran yang gelap. Selain itu, bahagian ini juga menempatkan logo ‘SONY’, sensor, lubang earpiece dan juga LED notifikasi.

Panel belakang Xperia XA2 Ultra yang diperbuat daripada polikarbonat ini pula disediakan dengan kamera utama beresolusi 23 Megapiksel, satu LED Flash dan juga sensor pengimbas cap jari. Antara lensa kamera dengan sensor turut menempatkan penerima isyarat NFC.

Sedikit mengecewakan kerana kamera utamanya tidak menyokong teknologi penstabilan OIS sebagaimana lensa swafoto di depan. Malah rekaan lensanya juga sedikit timbul dari permukaan.

Cara untuk mengakses slot kad pada Xperia XA2 Ultra sememangnya sangat mudah kerana ia boleh ditarik keluar tanpa perlu menggunakan pin slot sebagaimana peranti lain.

Lebih menariknya, ia disediakan dengan tiga slot kad berasingan iaitu dua slot kad nanoSIM dan satu slot kad untuk microSD.

Berbeza dengan generasi sebelum ini, Xperia XA2 Ultra memperlihatkan penambahbaikan kerana ia menawarkan port USB Type-C dengan sokongan teknologi pengecasan pantas Quick Charge 3.0.

Bahagian bawah kerangka yang diperbuat daripada logam ini juga turut dilengkapi dengan satu speaker berkualiti mono dan juga satu lubang mikrofon.

Sama seperti bahagian bawah kerangkanya, bahagian atas juga diperbuat daripada logam dan menempatkan port 3.5mm audio jack dan juga satu lagi lubang mikrofon.

Tidak dinafikan lagi bahawa rekaan butang kawalan fizikal yang dimiliki oleh peranti keluaran Sony merupakan antara yang terbaik kerana pengguna boleh membezakan antara butang melaras suara dan butang kuasa dengan begitu mudah sekali. Malah rasa klik pada kedua-dua butang itu juga terasa amat baik sekali.

Apa yang lebih menariknya, Xperia XA2 Ultra masih lagi mengekalkan penyediaan butang dedikasi kamera yang sangat praktikal untuk mengambil gambar.

Kemunculan Sony Xperia XA2 Ultra sememangnya mampu menarik perhatian pengguna kerana ia bukan sahaja menawarkan sokongan spesifikasi yang agak baik, tetapi turut dioperasikan oleh versi Android terkini iaitu 8.0 Oreo.

Sungguhpun begitu, jika dibandingkan dengan Sony Xperia XA1 Ultra yang menyokong Android 7.0 Nougat, tiada begitu banyak perbezaan antara kedua-dua antaramukanya. Jadi eRing akan berkongsi dengan anda apa pembaharuan yang disokong oleh Sony Xperia XA2 Ultra seperti berikut:

Paparan lebih praktikal kerana memaparkan status bateri, tarikh dan juga status rangkaian.

Kelihatan lebih kemas kerana notifikasi dipaparkan dalam bentuk ikon dan bar tetapan dipindahkan ke bawah agar lebih mudah dicapai.

Penyediaan butang ‘FREE UP SPACE’ memudahkan proses membuang fail yang tidak diperlukan.

Senarai tetapan tidak dipisahkan oleh sub-menu dan ikon juga tampil lebih menarik.

Tampil dengan latar belakang lut sinar dan tetingkap folder lebih besar serta kemas.

Ikon butang kawalan Android Oreo kelihatan lebih kemas dan menarik.

Setelah melihat sokongan spesifikasi dan juga penampilan fizikal Sony Xperia XA2 Ultra, kami merasakan model ini bukan disasarkan kepada pengguna yang mementingkan trend terkini terutamanya dari segi rekaan. Ini kerana penggunaan saiz bezel yang sangat besar pada bahagian atas dan bawah skrin sedikit sebanyak menjadikan saiz kerangkanya agak besar secara keseluruhannya. Malah Sony Xperia XA2 Ultra juga tidak menawarkan format paparan 18:9 walaupun dilancarkan pada tahun 2018.

Namun jika anda sangat mementingkan aspek swafoto, Sony Xperia XA2 Ultra tidak dinafikan antara yang terbaik di pasaran kerana dilengkapi oleh dua lensa dengan keupayaan penggambaran swafoto bersudut luas mencecah sehingga 120 darjah dan juga teknologi penstabilan OIS.

Tidak cukup dengan itu, ia turut disediakan dengan LED Flash yang sangat praktikal untuk swafoto di dalam persekitaran yang gelap. Dari segi spesifikasinya pula, kami merasakan bahawa ia menawarkan pakej lengkap dengan pelbagai ciri menarik seperti keupayaan audio hebat, kamera utama 23 Megapiksel dengan sokongan butang dedikasi kamera yang sukar ditemui pada pesaingnya yang lain, dan juga teknologi pengecasan pantas Quick Charge 3.0.


Pra – Tempahan Samsung Galaxy A51 & Galaxy A71 Dibuka Hari Ini – Harga Bermula RM1,299!

Kepada yang sedang tertunggu-tunggu, ISTIMEWA kami ‘hidangkan’ untuk korang di mana Samsung Galaxy A51 & Galaxy A71 kini telah ditawarkan untuk pasaran tempatan. Barisan baharu peranti Samsung dibawah keluarga Galaxy A ini nampakanya menyertakan sejumlah penawaran menarik dengan teknologi terkini – termasuk paparan lebih besar dan sokongan empat kamera utama serba hebat.

Bagi yang berminat, pra – tempahan telah dibuka bermula hari ini sehingga 5 Februari 2020. Setiap pra – tempahan didatangkan dengan sejumlah hadiah menarik dan ketersediaan adalah seperti berikut :


OPPO F9 Hadir Dengan Warna Baharu – Jade Green

Berita baik buat semua! Penampilan OPPO F9 akan disegarkan dengan pilihan warna baru iaitu Jade Green tidak lama lagi! Kemasan warna baru ini diilhamkan daripada sumber alam semula jadi dan tampil lebih eksklusif. Tak sabar tunggu? Nah, kami belanja teaser sikit!

Pun begitu, maklumat lanjut mengenai harga dan ketersediaan bagi warna baru ini masih lagi menjadi tanda tanya. Jadi, sama-sama kita tunggu dan kekal bersama eRing untuk ketahui lebih info terkini!


Samsung Galaxy A12 & Xiaomi Redmi 9A Kini Ditawarkan Untuk Jaringan PRIHATIN Digi!!!

Digi Telecommunications Sdn Bhd (Digi) kini menawarkan telefon pintar Samsung Galaxy A12 dan Xiaomi Redmi 9A sebagai sebahagian daripada pakej tawaran di bawah Program Jaringan PRIHATIN yang telah dilanjutkan selama sebulan lagi sehingga 31 Ogos 2021.

Kini semua rakyat Malaysia yang layak menerima rebat RM180 atau subsidi peranti RM300 boleh memilih untuk mendapatkan telefon pintar baharu ini bersama dengan pelan pilihan mereka. Kedua-dua peranti baharu tersebut kini boleh didapati di bawah tawaran Digi Prihatin Bundle untuk pelanggan prabayar dan pascabayar.

Prihatin 35 Prepaid Bundle – Xiaomi Redmi 9A

Pelanggan prabayar yang layak menikmati subsidi RM300 boleh mendapatkan telefon pintar Xiaomi Redmi 9A secara PERCUMA tanpa komitmen kontrak apabila mereka melanggan Prihatin 35 Prepaid bundle ini. Dengan bayaran RM100, bundle in didatangi dengan akses internet berkelajuan tinggi 30GB selama tiga bulan dan panggilan tanpa had setiap bulan. Pelanggan juga akan menikmati data percuma 2GB setiap hari selama satu tahun.

Prihatin 40 Postpaid Bundle – Xiaomi Redmi 9A dan Samsung Galaxy A12

Pelanggan yang layak menikmati subsidi RM300 boleh mendapatkan Xiaomi Redmi 9A secara PERCUMA sekiranya mereka melanggan Prihatin 40 Postpaid Bundle dengan bayaran pendahuluan sebanyak RM100. Bagi mereka yang berminat untuk memiliki Samsung Galaxy A12, mereka perlu membayar RM305 (RM205 untuk peranti dan RM100 untuk pelan).

Bayaran pendahuluan sebanyak RM100 tersebut akan dikembalikan kepada pelanggan melalui rebat RM10 pada bil bulanan selama 10 bulan di mana mereka hanya perlu membayar RM30 sebulan. Selain itu, mereka juga akan mendapat akses internet berkelajuan tinggi 10GB dan panggilan tanpa had setiap bulan serta 2G data harian percuma selama setahun. Di bawah pakej tawaran ini, pelanggan akan terikat dengan kontrak selama setahun. Rebat RM180 untuk pelan prabayar dan pascabayar – rakyat Malaysia yang layak akan terus mendapat rebat bulanan sebanyak RM15 untuk pelbagai pelan prabayar dan pascabayar bersama dengan data tambahan 2GB setiap hari, selama setahun. Kini, mereka juga boleh memilih untuk menggunakan rebat tersebut bagi menebus telefon pintar yang tersenarai di bawah Digi Prihatin Bundle.

Semua rakyat Malaysia yang layak termasuk pelanggan Digi sedia ada digalakkan untuk memanfaatkan program ini dan mendaftar sebelum 31 Ogos 2021. Tawaran Jaringan PRIHATIN Digi juga terbuka buat mereka yang bukan pelanggan Digi dengan cara mereka memilih untuk beralih ke Digi atau melanggan nombor telefon bimbit Digi yang baharu.

Pelanggan yang berminat boleh membuat pengesahan kelayakan dan mendaftar secara dalam talian melalui Digi. Sebagai alternatif, mereka juga boleh mendaftar di mana-mana kedai pengedar sah Digi di seluruh negara termasuk Digi Stores, Digi Store Express, Senheng dan kedai serbaneka seperti 7-Eleven, 99 Speedmart, KK SUPER MART, myNEWS dan Happy Mart.

Untuk maklumat lanjut mengenai inisiatif tambahan Jaringan PRIHATIN yang ditawarkan oleh Digi,layari Digi.


Rasmi! Samsung Galaxy Note8 Sudah Berada Di Malaysia

Hari ini Samsung Malaysia Electronics (SME) secara rasmi melancarkan peranti flagship terbaru mereka iaitu Samsung Galaxy Note8. Peranti utama di bawah siri Note ini menawarkan ciri-ciri yang menarik terutamnya ciri S-Pen yang sudah sinonim dengan nama Note.

Persembahan Galaxy Note 8 kali ini telah membawakan fungsi dwi kamera utama dan paparan Infinity Display yang hampir penuh di muka depan. Samsung meletakkan skrin AMOLED bersaiz 6.3 inci dengan resolusi 1440p bersama kerangka badan gelas yang berkilau. Sokongan kalis air masih lagi ditawarkan malah anda juga boleh menggunakan pen stylus S-Pen walaupun berada di dalam air.

Konfigurasi dwi kamera dibelakang dibina dengan kemas bersama sensor 12MP + 12MP bersensorkan wide angle dan telephoto. Buat pertama kalinya, Galaxy Note8 juga diintegrasikan dengan sistem penstabilan imej (OIS) di kedua-dua sensor. Sementara di depan pula, sebuah kamera 8 Megapiksel bersama aperture f/1.7 hadir sebagai teman rapat untuk ber-selfie.

Menggunakan pemprosean 10nm Exynos 8895 dan RAM sebesar 6GB, peranti ini mampu melakukan tugasan multi-tasking tanpa sebarang masalah. Malahan, storan simpanan seluas 64GB juga menyokong kad microSD sehingga 256GB. Di samping itu, kuasa untuk menjana peranti ini turut dibekalkan dengan bateri berkapasiti 3,300mAh dan OS Android 7.1.1 Nougat.

Seperti yang dijanjikan, Samsung juga telah mengundang seorang selebriti terkenal dari Korea untuk memeriahkan majlis. Bintang yang cukup terkenal ini adalah salah seorang ahli dalam rancangan bersiri “Running Man”. Dikenali sebagai Song Ji-Hyo, dia dijemput untuk memperkenalkan Galaxy Note8 kepada peminatnya di Malaysia.

Samsung Galaxy Note8 dijual pada harga RM3,999 dalam tiga pilihan warna iaitu Midnight Black, Maple Gold, dan Orchid Gray. Bermula dari 21 (hari ini) sehingga 24 September depan, pembeli akan ditawarkan Samsung Gear VR dan Samsung Screen Protection secara PERCUMA. Pembelian peranti boleh dibuat di semua cawangan Samsung Experience Store seluruh negara bermula hari ini.


Magic: Manastrike Kini Tersedia Di App Store & Play Store – Jom Muat Turun Sekarang!

Heyya! Netmarble Corp secara rasminya mengumumkan permainan mudah alih Magic: Manastrike kini tersedia di aplikasi App Store dan Google Play. Pada awal pelancaran ini, pengguna yang memuat turun permainan ini bakal menerima pelbagai ganjaran menarik termasuklah Gold (mata wang dalam permainan), Gems (mata wang premium), satu Player Icon dan sepuluh emoji bertemakan Magic: The Gathering’s Planeswalkers.

Selain itu, terdapat juga beberapa ganjaran lain yang menanti. Berminat nak muat turun permainan ini? Jom usha di Google Play dan App Store sekarang! Kekal bersama eRing untuk lebih info mengenai permainan mudah alih menarik!


DITUNDA! Tarikh Pelancaran Final Fantasy VII Remake Ditunda Ke April 2020!

Terdahulu, permainan Final Fantasy VII Remake telah disahkan bakal muncul di secara global pada 3 Mac 2020. Bagaimanapun memetik sebuah kenyataan, pelancaran permainan ini telah ditunda ke suatu tarikh baru – dijadualkan pada 10 April 2020.

Penundaan ini adalah disebabkan, pihak Square Enix memerlukan sedikit masa bagi memastikan permainan gaming lebih stabil dan berada pada tahap terbaik sebelum ia diperkenalkan kepada umum. Sebenarnya, penundaan seperti ini adalah perkara biasa dalam industri permainan mudah alih. Jadi, sama – sama kita tunggu!

[ S U M B E R ]

SAH! Final Fantasy VII Remake Bakal Dilancarkan Pada 3 Mac 2020!


Peranti iOS Boleh Menggunakan Shazam Walaupun Tanpa Sambungan Internet

Selepas Apple membuat pembelian Shazam, aplikasi pengecaman muzik popular ini dilihat telah menerima satu kemas kini terbaru khusus untuk peranti iOS. Pemilikan aplikasi ini secara sah telah memberi kelebihan untuk peranti milik Apple kerana ia kini berupaya menyokong fungsi pengecaman muzik tanpa memerlukan sambungan Internet.

Maklumat berkaitan lagu yang telah dibuat sebelum ini akan terus dipaparkan pada aplikasi ini sebaik sahaja peranti iOS memiliki akses Internet. Pemilik peranti iOS sudah boleh memuat turun aplikasi Shazam ini secara percuma melalui kedai aplikasi rasmi App Store mulai hari ini.


Send Anywhere

Send Anywhere adalah aplikasi perkongsian fail yang memudahkan anda untuk menghantar dan menerima fail di  antara smartphone Android, iOS, komputer Windows, Mac, Linux dan juga pelayar web. Melalui aplikasi ini fail seperti gambar, video, vcard dan pelbagai lagi boleh dihantar dengan pelbagai cara. Anda boleh menggunakan kod 6 digit dan kod QR sebagai akses transaksi, lantas menjadikan ianya lebih selamat.

Selain itu, tiada had saiz dikenakan untuk anda berkongsi fail tersebut, anda boleh menghantar fail besar tanpa perlu risau akan kerosakan data ketika pemindahan.


Paparan Pertama Konfigurasi Telefon Gaming Redmi: Pengecasan Pantas 65W + Dimensity 1200!??

Redmi secara rasmi mengumumkan bahawa ia akan melancarkan pemproses Dimensity 1200 dan melancarkan telefon permainan pertamanya.

Baru-baru ini, seorang blogger telah mendedahkan beberapa konfigurasi telefon permainan Redmi.

Menurut berita itu, telefon bimbit Redmi akan dilengkapi dengan skrin lurus berlubang OLED yang berpusat di bahagian depan, dan kamera depan menggunakan bukaan ultra kecil yang serupa dengan K40, yang dapat memastikan kawasan paparan dengan berkesan, dan langsung- penyelesaian skrin muka juga dapat memberikan pengalaman kawalan permainan yang lebih baik.

Perlu disebutkan bahawa Lu Weibing, pengurus besar jenama Redmi, sebelum ini menyampaikan berita secara peribadi bahawa telefon bimbit Redmi akan menggunakan skrin Samsung E4 yang sama dengan Xiaomi Mi 11 dan Redmi K40, yang dapat memberikan kesan paparan tingkat atas dan meningkatkan skrin permainan.

Sebagai telefon permainan utama untuk e-sukan, ketahanan bateri yang mencukupi adalah jaminan penting bagi pengalaman permainan. Telefon permainan Redmi mempunyai bateri besar sekurang-kurangnya 5000mAh dan juga dilengkapi dengan muatan kilat ultra-cepat 65W, yang tidak hanya memberikan hayat bateri yang mencukupi, tetapi juga Mengisi semula bateri dalam masa setengah jam.


HEX Berikan Dark Vader Untuk Jaga iPhone X Anda

Jika anda salah seorang pengguna iPhone X yang sudah menghabiskan sejumlah wang yang banyak. Tidak mungkin anda akan menggunakan peranti tersebut tanpa sebarang perlindungan luaran.

Oleh itu, sudah pasti anda inginkan sesuatu untuk melapiknya bukan, di sini HEX menampilkan sarung pelindung bertemakan Star Wars. Menggunakan bahan berasaskan kulit asli, sarung ini juga turut dihiasi corak 3D topeng Dark Vader, Storm Troopers, R2D2, Rebel Pilot dan Bobba Fett.

Sarung ini direka khusus bagi anda yang menggunakan iPhone 7/7 Plus, iPhone 8/8 Plus, dan sudah tentu yang terbaru iPhone X. Ia didatangkan dengan tiga model antaranya sarung pelindung jenis Snap, Wallet, dan Zipper.

Jenama aksesori yang berasal dari California ini telah mula menjual sarung-sarung ini pada harga bermula $49.99 (RM203) sehingga $69.99 (RM284) di kedai rasmi hexbrand.com.

Jadi, untuk melindungi peranti kesayangan anda tidak salah untuk mendapatkannya satu bukan?


YouCare tercipta: kemeja-T yang menyelamatkan nyawa menggunakan 5G kini menjadi kenyataan

BARCELONA, Sepanyol, 30 Jun 2021 /PRNewswire/ — Ia dikenali sebagai YouCare dan merupakan perkhidmatan pemantauan kesihatan jarak jauh baharu yang berasaskan teknologi boleh pakai baharu yang revolusioner, tekstil sepenuhnya, boleh dibasuh dan mudah digunakan.

YouCare is born: the T-shirt that saves lives using 5G is now a reality

Inovasi ini, dibuat sepenuhnya di Itali, berupaya untuk mengesan sejumlah besar parameter bio-penting pada individu dan menghantarnya, dengan cara yang pintar, dengan bantuan 5G.

Projek ini memfokuskan penggunaan peranti tekstil revolusioner seperti kemeja-T tanpa komponen logam dan dengan sensor yang “diletakkan” secara semula jadi ke dalam fabrik. Projek ini dibentangkan hari ini di hadapan media dunia semasa Kongres Dunia Mudah Alih 2021 yang diadakan di Barcelona.

Semasa berlangsungnya acara tersebut, ZTE menegaskan bahawa mereka sangat bangga dapat menjadi rakan kongsi dalam inovasi luar biasa ini dan benar-benar percaya bahawa teknologi 5G merupakan kunci menuju kualiti hidup yang lebih baik. ZTE menegaskan lagi bahawa mereka percaya dengan bakat dan kebolehan serta ingin terus memberi sumbangan mereka kepada pembangunan teknologi Itali dan global. Atas sebab ini, bermula pada musim luruh akan datang, ZTE akan memulakan ujian 5G YouCare di Pusat Inovasi dan Penyelidikan yang terletak di L’Aquila.

YouCare mendayakan pengesanan parameter bio-penting seperti elektrokardiogram “sebenar”, analisis tindakan pernafasan, komponen peluh, usaha otot dan suhu badan, yang belum pernah dikesan oleh sensor tekstil. Kemeja-T tersebut membolehkan penghantaran dibuat, melalui sambungan 5G ZTE yang amat pantas, ke pusat kesihatan dan kawalan serta kepada pengguna individu.

“Ia merupakan ciptaan yang akan mengubah kehidupan dan kualiti bantuan perubatan di rumah dan jarak jauh untuk ramai penduduk yang mengalami masalah kesihatan dan individu rentan yang mengalami penyakit kronik, memastikan kebolehcapaian kepada perkhidmatan rawatan dan sokongan daripada jaringan nasional dan antarabangsa kami,” kata Francesco Rocca, Pengerusi Italian Red Cross dan IFRC. “Kami telah mengusahakan projek ini sejak tahun 2018 dan hari ini kami dapat membentangkan keputusan eksperimen penting ini yang terhasil pada waktu yang paling sukar dengan kecemasan Covid. Uji kaji ini membolehkan kami berfikir dengan bangga mengenai laluan yang ditempuh setakat ini dan untuk memandang masa depan dengan harapan dan keyakinan kerana telah menunjukkan komitmen, keupayaan dan dedikasi jaringan Red Cross, menggunakan dan menyebarkan teknologi baharu untuk berbakti kepada rakyat dan masyarakat.”

Teknologi tekstil, dipatenkan dan diperakui, membangunkan perkhidmatan baharu untuk perlindungan kesihatan dalam bidang teleperubatan, kerja, sukan dan kesejahteraan umum seseorang individu.

Dengan memantau kesihatan, tekanan dan tingkah laku kehidupan yang aktif, ia dapat meningkatkan tahap keselamatan orang ramai, warga emas dan orang yang bersukan.

Parameter bio-penting YouCare, dikesan oleh sensor polimerik tidak dapat dilihat yang “diletakkan” di dalam fabrik, dihantar ke unit kawalan bersaiz kecil yang merekod data, menukarkannya kepada format digital dan akhirnya menghantar, dengan bantuan 5G ke platform dwiarah yang menghantarnya ke telefon pintar atau jam tangan pintar pengguna selain daripada unit jarak jauh yang menganalisis nilai dengan perisian perubatan.

“Bermula dari detik pertama lagi – kata Umberto Sgambati, Ketua Pegawai Eksekutif Proger Group spa bahawa, melalui Start-Up Let’s Web-earable Solutions, telah mencipta sensor “Kemeja-T Pintar” – kami percaya dan melabur dalam sesuatu yang kami lihat sebagai idea yang benar-benar revolusioner yang mana hari ini menjadi suatu kenyataan sebenar. Diperakui sebagai Peranti Perubatan, ia telah diperkaya oleh algoritma prediktif gangguan kardiovaskular BSP-Medical, peneraju dunia dalam bidang Sains Data Perubatan.“

ZTE ialah penyedia sistem telekomunikasi canggih, peranti mudah alih dan penyelesaian teknologi perusahaan kepada pengguna, operator, perniagaan dan pelanggan sektor awam. Sebagai sebahagian daripada strategi ZTE, syarikat ini komited untuk menyediakan pelanggan dengan inovasi bersepadu hujung-ke-hujung bagi menyampaikan kecemerlangan dan nilai tatkala sektor telekomunikasi dan teknologi maklumat bersatu. Disenaraikan di bursa saham Hong Kong dan Shenzhen (kod saham H: 0763.HK / kod saham A: 000063.SZ), ZTE menjual produk dan perkhidmatannya di lebih daripada 160 negara.

Alessio De SioZTE Italia Tel: +39 366 682 4010 Emel: alessio.desio@zte.com.cn

Keywords:  Biometrics Computer Networks Computer/Electronics Household/Consumer/Cosmetics Internet Technology Telecommunications Telecommunications Carriers and Services Telecommunications Equipment Textiles New products/services Trade show news


Hai Google Allo & Duo

Pada Google I/O yang berlangsung pada tahun 2016 yang lalu, kita diperkenalkan dengan dua aplikasi komunikasi yang terbaru dari Google, iaitu Allo dan Duo. Kedua-dua aplikasi ini menawarkan fungsi perhubungan yang bukanlah baharu, WhatsApp, Facebook Messenger, FaceTime, Skype merupakan antara aplikasi sedia ada yang menawarkan fungsi yang sama, namun setelah kami mencuba kedua-dua aplikasi ini, terdapat perbezaan yang ketara dapat dirasakan pada aplikasi ini. Ayuh kenal dengan lebih lanjut Google Allo dan Duo.

Google Allo adalah aplikasi mesej, sama sahaja seperti WhatsApp, iMessage dan Facebook Messenger, namun dengan sedikit keistimewaan. Ianya dilengkapi kecerdasan buatan Google Assistant. Sistem sokongan ini mampu memudahkan interaksi anda bersama-sama rakan dan menjadikan sesi sembang lebih menyeronokkan. Kami akan kongsikan beberapa ciri yang menarik, tapi sebelum itu mari lihat bagaimana untuk mendapatkan aplikasi Google Allo.

Fungsi inilah yang disebutkan pada awal artikel yang mengintegrasikan kehebatan Google Assistant di dalam aplikasi Allo. Apabila anda menerima teks dari kawan, Allo akan memberikan cadangan jawapan yang boleh dibalas. Ia sekaligus memudahkan anda untuk melakukan balasan mesej yang pantas. Selain itu apabila anda menghantar gambar kepada rakan, contohnya gambar percutian anda di pulau, Allo boleh menganalisa gambar tersebut dan memberikan respon yang sewajarnya, hebat kan!

Smart reply hanya memperlihatkan sedikit sahaja kehebatan Google Assistant. Untuk menggunakan sepenuhnya kehebatan teknologi ini anda boleh mengaktifkan Google Assistant dengan menaip @google pada ruangan teks, kemudian taip apa-apa sahaja informasi atau arahan yang anda mahu, pasti anda akan berseronok dengan fungsi ini.

Anda juga boleh berseronok dengan teks di dalam aplikasi Allo. Selain dari fungsi stickers yang juga terdapat pada kebanyakan aplikasi, anda juga boleh menggunakan efek saiz teks. Taip teks yang anda mahu, kemudian tap dan hold butang send dan gerakkan penanda ke atas atau bawah bagi menukar saiz teks.

Google Duo pula menawarkan fungsi komunikasi melalui panggilan video, dan ia dilihat bersaing dari segi penawaran servis dengan Skype dan FaceTime. Google mengetengahkan antaramuka yang simple dan menu yang mudah dinavigasi, buktinya adalah aplikasi ini mempunyai saiz yang agak kecil, hanya sekitar 8MB – 9MB.

Amat mudah untuk menggunakan aplikasi Google Duo, sebaik sahaja melancarkan aplikasi anda akan terus dapat melihat paparan kamera hadapan dan butang panggilan. Tap butang tersebut dan pilih contact yang mahu dihubungi dan anda akan terus disambungkan dengan mereka.

Knock Knock bertindak seperti fungsi privasi. Apabila anda menerima sebarang panggilan video, anda boleh melihat video semasa panggilan sebelum anda menjawab panggilan video tersebut. Knock Knock hanya berfungsi apabila anda sudah menyimpan nombor panggilan rakan anda di dalam smartphone. Selain daripada menawarkan sedikit fungsi privasi, Knock Knock menjadikan fungsi panggilan video pantas dan seamless, sebaik sahaja panggilan video dijawab, anda terus dapat melihat rakan anda pada skrin tanpa selangan skrin hitam ataupun menu loading.


Lenovo Legion Y730 Dan Y530, Laptop Gaming Dengan Rekaan Yang Cool!

Lenovo yang sedia terkenal dengan produk komputer hari ini mengumumkan dua lagi model terbaharu iaitu Lenovo Y730 dan Y530. Bagi yang belum tahu, siri Y ialah laptop gaming dibawah jenama Legion. Siri Legion sering kali menjadi pilihan oleh golongan gamer ‘low profile’ yang tidak mahukan reka bentuk keterlaluan.

Melalui Legion Y730, ia hadir dengan rekaan seperti sebuah buku kulit keras yang unik. Laptop yang menggunakan konsep ‘multi-purpose’ ini sangat sesuai buat golongan eksekutif muda yang gemarkan game di waktu makan tengah hari. Ia dilengkapi paparan bezel nipis menggunakan teknologi IPS dengan resolusi HD penuh yang dipadankan bersama tubuh badan aluminium berwarna kelabu.

Sementara pada Legion Y530 pula, ia dikemaskan dengan warna hitam diikuti tekstur “O” pada lambang “Legion”. Reka bentuk yang bersegi ini sama sekali tidak mengetepikan sistem penyejukan. Walaupun nipis dan ringan, gril berlubang di hampir sekeliling laptop membolehkan haba panas keluar dengan cepat selain dibantu dengan dua saluran penyejuk jenis tembaga serta kipas multi-rotate.

Papan dalaman yang berkuasa menggunakan pemproses Intel i7 Generasi ke-8 dan kad grafik NVIDIA GeForce GTX 1050 Ti telah dioperasikan oleh Windows 10. Papan kekunci dengan kadar respon 1 milisaat turut dipadankan dengan sokongan paparan 144Hz.

Bagi menjadikan ia sebuah laptop serba-boleh, unit speaker mendapat talaan daripada Dolby Audio dan Dolby Atmos pada model Y730. Pada papan kekunci, Legion Y730 didatangkan dengan papan kekunci lampu RGB, manakala Y530 dengan lampu LED putih.

Harga untuk kedua-dua model adalah bermula USD930 (~RM3,730) untuk varian 15-inci dan USD1,180 (~RM4,634) bagi pilihan 17-inci untuk Legion Y730. Masing-masing akan mula dipasarkan bermula September 2018.


Dapatkan Diskaun Mengejutkan &Percuma Ketika Anda Meraikan 8.8 Dengan HUAWEI Store Online, Shopee & Lazada!

Jualan 8.8 HUAWEI kembali lagi! Rakyat Malaysia boleh menantikan pelbagai produk HUAWEI berkualiti tinggi dan canggih yang disertakan dengan diskaun 1 dan percuma 2 yang luar biasa, semuanya tanpa lubang terlalu jauh di dalam poket semua orang!

Sama ada anda merancang untuk mendapatkan HUAWEI FreeBuds Studio sehingga anda boleh asyik mendengar kegemaran anda atau meraikan detik-detik indah bersama orang yang anda sayangi dengan HUAWEI Vision S, anda dapat memilih produk HUAWEI yang menakjubkan ini dan banyak lagi untuk satu ( 1) hari sahaja – 8 Ogos 2021 – di HUAWEI Store Online, Shopee HUAWEI Official Store dan Lazada HUAWEI Flagship Store.

Oleh itu, mulai sekarang hingga 8 Ogos, jangan lupa untuk mengisi cart anda dengan produk HUAWEI kegemaran anda dan klik ‘check out’ untuk membuat pembelian tersebut ketika Hari Harian yang diinginkan tiba!

Pastikan anda pergi ke HUAWEI Store Online, Shopee HUAWEI Official Store dan Lazada HUAWEI Flagship Store untuk melihat semua tawaran dan hadiah percuma yang HUAWEI sediakan untuk semua orang!


Cambridge Quantum melantik Profesor Stephen Clark sebagai Ketua Kecerdasan Buatan

CAMBRIDGE, England, 12 April 2021 /PRNewswire/ — Cambridge Quantum Computing (CQC) berbesar hati mengumumkan pelantikan Prof. Stephen Clark sebagai Ketua Kecerdasan Buatan. Prof. Clark menyertai CQC daripada DeepMind dengan peranannya sebagai Saintis Kanan Penyelidikan dan mengetuai pasukan yang sedang mengusahakan pembelajaran bahasa dalam persekitaran maya. Beliau juga memegang jawatan sebagai Profesor Kehormat di Queen Mary University of London.

Sebelum DeepMind, Prof. Clark menghabiskan masa selama 10 tahun sebagai kakitangan akademik di Jabatan Sains Komputer dan Teknologi, University of Cambridge dan berperanan sebagai Pembaca dalam Pemprosesan Bahasa Semula Jadi. Sebelum itu, Prof. Clark merupakan kakitangan akademik Jabatan Komputer Sains, Oxford University dan Felo Keble College, Oxford. Beliau memegang ijazah Ph.D. dalam Sains Komputer dan Kecerdasan Buatan dari University of Sussex serta Sarjana Muda Falsafah dari University of Cambridge (Kolej Gonville dan Caius).

Ilyas Khan, Ketua Pegawai Eksekutif CQC berkata, “Saya amat teruja untuk mengalu-alukan penyertaan Prof. Clark ke Cambridge Quantum sebagai kakitangan kanan pasukan saintifik kami yang menakjubkan. Steve ialah saintis bertaraf dunia yang mempunyai kedudukan paling tinggi dan saya teruja dengan perspektif dan kepemimpinan yang beliau bawakan ketika proses pembangunan kami yang sangat penting ini. Sebagai Ketua Kecerdasan Buatan, Steve akan memajukan misi kami untuk memanfaatkan sepenuhnya perkakasan pengkomputeran kuantum di peringkat awal pembangunannya ketika kami mencipta aplikasi yang akan mempengaruhi kemanusiaan sejagat apabila komputer kuantum ditingkatkan dan menghampiri fasa toleransi kesalahan.”

Prof. Clark berkata, “Saya gembira dapat menyertai Cambridge Quantum, sebuah syarikat pengkomputeran kuantum canggih yang terkemuka di dunia. Saya amat berbesar hati dapat merealisasikan kerjasama yang sekian lama dijalin dengan Prof. Bob Coecke yang kini merupakan Ketua Saintis di Cambridge Quantum dan teruja untuk meneroka potensi komputer kuantum dalam AI secara umum bersama-sama pasukan saintifik syarikat yang mengagumkan ini. Saya juga sangat teruja kerana berpeluang untuk terus mempercepat program penyelidikan dalam pemprosesan bahasa yang bermula sejak 15 tahun yang lalu apabila saya membentangkannya di OASIS (Oxford Advanced Seminar on Informatic Structures), menetapkan penyelesaian representasi teragih dalam bahasa yang kelihatan amat bersesuaian dengan penyelesaian berdasarkan pengiraan kuantum.”

Senarai lengkap penerbitan boleh didapati di sini:

Kertas pembentangan terbaru Prof. Clark yang terkini

Ditubuhkan pada tahun 2014 dan disokong oleh beberapa syarikat pengkomputeran kuantum terkemuka di dunia, CQC merupakan peneraju global dalam perisian kuantum dan algoritma kuantum yang membolehkan pelanggan mendapatkan sebanyak-banyak manfaat daripada perkakasan pengkomputeran kuantum yang sedang berkembang pesat. CQC mempunyai pejabat di UK, AS dan Jepun. Untuk maklumat lanjut, sila lawati CQC di http://www.cambridgequantum.com dan pada LinkedIn. Akses ke modul Python tket pada GitHub.

Keywords: Computer Networks Computer Software Computer/Electronics Telecommunications Personnel announcements


Bersalinghubung Sentiasa Bersama Hotlink Prepaid Internet 365 Baharu

Rakyat Malaysia kini boleh memiliki pelan mudah alih yang fleksibel, dengan pilihan data yang diperlukan sepanjang tahun. Dengan Hotlink Prepaid Internet 365, pelanggan boleh menikmati pelan internet yang mudah diakses dan berkelajuan tinggi sepanjang tahun, dengan harga serendah RM6.

Pelan ini juga dilengkapi dengan tempoh aktif 60 hari untuk tambah nilai, dan juga pilihan untuk membeli tempoh aktif SIM 365 hari pada harga RM30. Dengan adanya kebebasan untuk memilih ini, pengguna tidak perlu lagi risau untuk kerap menambah nilai bagi memastikan SIM mereka tetap aktif.

Hotlink Prepaid Internet 365 dilengkapi dengan tiga jenis pas untuk memenuhi semua keperluan kesalinghubungan sama ada telefon video bersama rakan dan keluarga, mengikuti berita, atau hanya melalui aplikasi pesanan. Kuota internet Hotlink membolehkan pengguna mengawal sepenuhnya penggunaan data mereka tanpa had laju – hanya internet berkelajuan tinggi sepanjang tahun.

Jarak bukanlah halangan untuk bersalinghubungan bersama keluarga dan rakan di luar negara. Hotlink kini menawarkan harga IDD terendah untuk pelanggan bersalinghubung dengan orang yang mereka sayangi pada bila-bila masa, dan di mana sahaja. Pelancaran eksklusif dalam talian Hotlink Prepaid Internet 365 berharga pada harga promosi hanya RM25 untuk pek SIM, internet berkelajuan tinggi 365 hari 10GB dan kredit tambahan RM2. Sebagai tambahan, pelanggan di bawah Jaringan Prihatin* juga layak menuntut kredit percuma sehingga RM180 dan tambahan internet berkelajuan tinggi 60GB setiap bulan. Hotlink Prepaid Internet 365 melengkapkan penawaran Hotlink yang lain, Hotlink Prepaid Unlimited yang menyediakan internet, panggilan dan hotspot tanpa had untuk individu dengan penggunaan internet yang tinggi.


Huawei Mate 9 Dan Mate 9 Pro Mula Menerima Kemas Kini Android Oreo

Selepas kemunculan siri Huawei Mate 10 bulan Oktober yang lalu, Huawei juga telah memperkenalkan sistem antaramuka baharu iaitu EMUI 8.0 dan sistem operasi Android 8.0 Oreo.

Seperti yang dijanjikan oleh pihak Huawei, beberapa peranti lain bakal menerima sistem operasi terbaru ini dalam kemas kini akan datang. Kali ini, ia telah mula diterima oleh pengguna di siri Huawei Mate 9 (termasuk Porsche Design) terlebih dahulu.

Pada tahun lalu siri Huawei Mate 9 dilancarkan dengan EMUI 5.0 di mana dioperasikan berasaskan Android 7.0 Nougat. Huawei juga difahamkan tidak menggunakan nombor 6 dan 7 sebaliknya terus meloncat kepada nombor 8 kerana ingin menyeragamkan versi 8.0 pada Android.

Bagaimanapun, kemas kini ini membawakan sejumlah ciri-ciri menarik iaitu ciri kecerdasan pintar (AI) sama seperti yang terdapat pada siri Mate 10. Ia merupakan pembantu maya dengan arahan suara, pengalihan suara dan bahasa mengikut waktu sebenar.

Versi terbaru ini turut ditawarkan dengan fungsi baru dikenali sebagai Easy Projector. Kini pengguna boleh berinteraksi dengan telefon di monitor melalui sambungan USB Type-C sahaja.

Buat masa ini, kemas kini Android O untuk Huawei Mate 9 dan Mate 9 Pro ditawarkan kepada pengguna di China dan berkemungkinan akan mula bertemu pengguna di negara lain pada masa akan datang.


Tutorial: Sticky AI, Ubah Gambar Jadi Pelekat!

Bagi mereka yang gemar melakukan penyuntingan menggunakan peranti mudah alih, mungkin pernah mencuba aplikasi fotografi Prima sebelum ini kan? Aplikasi Prisma hadir dengan kelebihan untuk menghasilkan kesan tambahan menarik pada gambar yang diambil, sekali gus menjadikannya sebuah hasil seni yang unik dan menarik.

Kini, pembangun aplikasi yang sama turut hadir dengan sebuah lagi aplikasi baru yang dinamakan sebagai Sticky AI. Apa yang menariknya aplikasi ini, ia memfokuskan kepada menghasilkan gambar swafoto sebagai sebuah pelekat, dan boleh dikongsikan dengan rakan-rakan di laman sosial. Nak tahu bagaimana? Mari lihat bagaimana kami membuat pelekat sendiri.

1. Korang perlu memuat turun aplikasi ini terlebih dahulu di iOS atau Android.

2. Selesai muat turun, boleh memilih gambar yang ada di dalam galeri ataupun diambil dengan menggunakan kamera telefon pintar.

3. Apabila gambar dipilih, ia secara automatik akan crop gambar tersebut.

4. Untuk hasil yang lebih menarik, terdapat beberapa filters yang boleh digunakan, hanya tekan pada gambar sahaja.

5. Sesuai dengan temanya sebagai pelekat, terdapat juga tulisan dan juga pilihan warna.

6. Selain itu, korang juga boleh menukar warna latar belakang mengikut citarasa sendiri.

7. Gambar yang telah siap dicipta perlu di simpan terlebih dahulu.

8. Jangan lupa untuk kongsikan pelekat tersebut dengan rakan-rakan di laman sosial.


Hikvision lancar barisan produk paparan LED

HANGZHOU, China, 1 April 2020 /PRNewswire/ — Hikvision, penyedia yang terkemuka di dunia bagi produk dan penyelesaian keselamatan yang inovatif, melancarkan rangkaian penuh paparan LED, bagi menyediakan pengimejan yang lancar, berdefinisi tinggi dan berwarna warni. Dibangunkan dan dikilangkan secara dalaman, paparan LED Hikvision menawarkan teknologi LED anggul halus dalam bangunan, LED tetap dalam bangunan, LED luar dan LED lutsinar bagi meliputi pelbagai keperluan penyesuaian yang luas.

Hikvision mempunyai pengalaman selama bertahun-tahun menyediakan paparan skrin pemantauan untuk pusat pengawasan dan pelancaran barisan produk paparan LED baharu turut menandakan penembusan Hikvision ke dalam pasaran papan tanda digital komersial yang global dan satu lagi pencapaian penting dalam pengembangan berterusan syarikat daripada bidang keselamatan kepada bidang perniagaan yang baharu.

Paparan LED baharu daripada Hikvision direka khusus untuk memenuhi kehendak pasaran yang semakin meningkat daripada organisasi perusahaan dan keselamatan awam, syarikat pengiklanan dan industri hiburan. Paparan LED baharu direkayasa untuk menjadi pilihan yang ideal kepada pusat pemantauan, bilik mesyuarat, skrin iklan dalaman dan luaran, acara langsung penonton dan pelbagai senario yang lain.

Dengan teknologi persembahan imej yang luar biasa, paparan LED Hikvision memberikan pengguna dengan imej dan video seperti kehidupan sebenar dengan gambar berdefinisi tinggi yang cantik. Dilengkapi dengan teknologi pemprosesan imej Pix Master yang unik, paparan ini menawarkan ketajaman imej yang lebih baik, kontras dinamik, penepuan dan kejelasan yang dipertingkat dari semua arah.

Di samping itu, paparan LED Hikvision memudahkan pencantuman beberapa skrin bersama-sama lantaran struktur seragamnya, yang membolehkan pemasangan dan penyelenggaraan yang mudah serta menyokong resolusi 1080p dan 4K biasa dengan perkadaran yang tepat.

Klik di sini untuk mengetahui lebih lanjut.

Hikvision ialah penyedia produk dan penyelesaian keselamatan yang terkemuka dunia. Mempunyai tenaga kerja penyelidikan & pembangunan (R&D) yang luas dan amat mahir, Hikvision mengeluarkan suit penuh produk dan penyelesaian komprehensif untuk pelbagai pasaran vertikal. Selain industri keselamatan, Hikvision meluaskan capaiannya kepada teknologi kediaman pintar, pengautomatan industri dan industri-industri elektronik automotif demi mencapai visi jangka panjangnya. Produk-produk Hikvision juga menyediakan kecerdasan perniagaan yang hebat untuk pengguna akhir, yang dapat mendayakan operasi yang lebih cekap dan kejayaan komersial yang lebih besar. Komited terhadap kualiti dan keselamatan terbaik untuk produk-produknya, Hikvision menggalakkan rakan-rakan kongsi untuk memanfaatkan banyak sumber keselamatan siber yang ditawarkan oleh Hikvision, termasuk Pusat Keselamatan Siber Hikvision. Untuk maklumat lanjut, sila kunjungi kami di www.hikvision.com.


Google Kini Boleh Mengenal Pasti Kandungan Video

Google sememangnya cukup hebat di dalam bidang teknologi, terutamanya di dalam ekosistem Internet. Bayangkan sahaja terma “carian” kini digantikan dengan “Google” oleh majoriti pengguna masa sekarang. “Nak makan kat mana?” “Try Google restoran yang best kat area sini”, contoh perbualan tersebut jelas menunjukkan betapa hebatnya Google di dalam memudahkan hidup pengguna di dalam pencarian maklumat.

Namun Google tidak selesa berada di situ sahaja, terbaru mereka telah melakukan demonstrasi di mana kini servis Google sedang bersiap sedia untuk membolehkan pengguna mengenal pasti isi kandungan video. “Video Intelligence API”  yang didemonstrasikan ini telah mengagumkan hadirin yang menontonnya. Menggunakan sebuah video komersial yang singkat, API tersebut telah mengenal pasti isi kandungan video dan menyenaraikan informasi tersebut untuk pengguna.


Gambar Acah Terkini Samsung Galaxy S11 Tertiris Lagi! Lebih Jelas…

Siri Samsung Galaxy S11 bakal diperkenalkan pada 18 Februari 2020 nanti, walaupun terdapat banyak ura-ura mengenai spesifikasi yang dibekalkan padanya, namun gambar sebenar reka bentuk S11 masih tidak dapat disahkan lagi.

Terkini, LetsGoDigital dan Concept Creator telah mereka reka bentuk Samsung Galaxy S11 yang kelihatan lebih terperinci. Jom kita semak!

√ S11e – 64MP + 12MP + 12MP, 2x Optikal Zum

√ S11 & S11+ – 108MP Samsung ISOCELL Bright HMX, 5x kamera zum periscope, 3D ToF sensor, Infinity-O kamera swafoto


RHB Now Kini Lebih Mesra Pengguna!

Aplikasi perbankan sudah lama wujud di kalangan pengguna tempatan, terkini Bank RHB telah mengemaskini aplikasi mereka yang menyokong pada sistem operasi Android dan iOS iaitu RHB Now.

Kemaskini terbaru ini membolehkan pengguna menghantar wang ke sesiapa sahaja tanpa memerlukan nombor akaun melalui fungsi RHB Pay Anyone. Hanya memerlukan maklumat penerima seperti nama penuh dan alamat emel, malah maklumat Facebook juga boleh digunakan tanpa masalah.

Lebih menarik, pemindahan wang kepada penerima masih boleh dilakukan sekiranya penerima tidak mempunyai akaun RHB, tetapi kedua-dua pihak mesti menggunakan aplikasi ini setelah pengesahan menerusi aplikasi oleh kedua-dua belah pihak berjaya dilalukan. Caj sebanyak 53 sen akan dikenakan untuk pemindahan wang.

Selain fungsi pembayaran RHB Pay Anyone, aplikasi RHB Now turut memberikan promosi diskaun dan kupon menarik sekaligus memberi lebih nilai kepada pengguna.


HONOR MagicWatch 2 Rasmi – Sokong Cip Kirin A1 + Skrin & Bateri Lebih Besar!

Seiring pelancaran siri HONOR V30, syarikat tersebut turut mengemas kini barisan jam pintar mereka dengan kemunculan HONOR MagicWatch 2. Ia merupakan pewaris untuk HONOR Magic Watch yang dilancarkan tahun lepas dan didatang dengan peningkatan ketara – termasuk skrin dan bateri lebih besar.

HONOR MagicWatch 2 menerima perubahan utama pada paparan dengan binaan muka jam berukuran 1.39 AMOLED bersama resolusi 454 x 454. Masih terdapat dua butang fizikal pada sebelah kanan dan kemasan bezel kelihatan lenih nipis.

Untuk spesifikasi dalaman, HONOR MagicWatch 2 diselitakan dengan keupayaan prestasi lebih baik menerusi penjaan cip pemproses Kirin A1 – ia merupakan cip yang sama digunakan pada HUAWEI Watch GT 2 dan HUAWEI Freebuds 3. Jam pintar ini membawakan sambungan Bluetooth 5.1.

Antara fungsi menarik pada jam pintar ini termasuk – pemantauan kadar jantung menerusi teknologi TruSeen 3.5, sokongan SP02, pemantauan tidur dengan TruSleep 2.0, pemantauan tekanan dengan TruRelax dan mengesan sehingga 15 mod sukan yang berbeza.

Satu lagi peningkatan pada jam pintar ini adalah kapasiti bateri – 455mAh di mana dua kali ganda berbanding HONOR MagicWatch. HONOR mendakwa jangka hayat bateri ini mampu bertahan sehingga 14 hari dalam mod biasa, 30 jam untuk mod GPS dihidupkan, 24 jam untuk bermain muziz secara berbalik dan 10 jam untuk panggilan Bluetooth.

HONOR MagicWatch 2 tersedia dalam dua warna menarik seperti Carbon Black and Flax Brown – jam pintar ini ditawarkan untuk pasaran China pada harga ¥1,399 (kira-kira RM 831)


Selamat Hari Jadi Ke-13 iPhone! Perasmian Pertama Oleh Steve Jobs Menjadi Legenda!

13 tahun yang lalu, CEO Apple, mendiang Steven Jobs telah memperkenalkan Apple iPhone pertama dalam acara Macworld di San Francisco. Kemunculan awal iPhone pertama pada masa itu telah membawa impak yang besar kepada pasaran peranti mudah alih, termasuk kritikan yang tidak memandang baik pada keluaran iPhone.

Namun, kemunculan iPhone sebaliknya berjaya mengubah pandangan seluruh dunia sehingga ramai yang terikut-ikut dengan konsep rekaan iPhone. Sidang pelancaran Macworld pada tahun 2007 juga menjadi klasik di dalam hati semua kipas tegar Apple.

Mengimbau kembali dalam 13 tahun ini, iPhone memang telah banyak mengubah arena peranti mudah alih. Walaupun terdapat banyak suara yang mempersoalkan Apple terhadap harga jualan yang tinggi serta prestasi dalaman yang tidak semesra peranti Android, namun sejak tahun 2007 jualan iPhone tetap memeranjatkan dan mencecah sehingga 1.9 bilion.

Walaupun mengalami penurunan jualan iPhone pada tahun lepas, tetapi iPhone masih kekal sebagai salah satu produk Apple yang paling laris. Apple berusaha dalam mempertingkatkan reka bentuk iPhone bahkan menambahbaik prestasi dalaman yang boleh memenuhi permintaan pasaran masa kini.


OPPO Enco Free True Wireless Headphones Kini Rasmi – Berharga RM499

OPPO terkenal dalam teknologi peranti pintar mereka, terkini mereka turut mengumumkan inisiatif IoT baharu bagi menambahbaikan teknologi yang sedia ada seperti kehadiran OPPO Enco Free True Wireless Headphones yang baru sahaja dirasmikan hari ini dengan harga jualan RM499.

OPPO Enco Free didatangkan dalam 2 pilihan warna iaitu hitam dan putih, sesuai digunakan bagi anda yang inginkan kebebasan dan kepuasan dalam mendengar muzik. Tambahan kualiti audio yang mendapat sokongan dari pembesar suara ultra dinamik, menawarkan prestasi unggul semasa mendengar muzik kegemaran.

Ia mempunyai daya ketahanan yang panjang iaitu sehingga 25 jam, maka anda boleh nikmati muzik tanpa gangguan bekalan bateri yang rendah. OPPO Enco Free berteknologi dual-microphone beam-forming dan AI uplink noise cancellation ini boleh didapati melalui OPPO Concept Stores, OPPO Online Store, Lazada, Shopee, Senheng, senQ dan DirectD pada harga RM499.


[Tertiris] Xiaomi Blackshark Sokong Pemproses Snapdragon 845 & RAM 8GB

Sebelum ini telah kedengaran Xiaomi yang mahu menghasilkan telefon pintar ‘gaming’ mereka sendiri. Menguatkan lagi khabar angin tersebut, sebuah telefon pintar dengan kod nama ‘Blackshark’ mula tersenarai dalam platform Antutu.

Ia berkait rapat dengan Xiaomi kerana salah satu syarikat di bawahnya menggunakan nama Black Shark Technology Incorporated. Penyenaraian di Antutu ini memperlihatkan beberapa spesifikasi utama telefon pintar ini seperti dijana oleh Android 8.0 Oreo, pemproses Snapdragon 845 dan Adreno 630 yang diserikan dengan memori RAM 8GB serta ROM 32GB.

Menampilkan paparan dengan nisbah 18:9 beresolusi 2160×1080 piksel, ujian benchmark yang dijalankan oleh Antutu telah berjaya direkodkan adalah 270,680 dan ia lebih tinggi berbanding Samsung Galaxy S9+ yang meraih markah 265,267.

Selain Xiaomi, ASUS juga dikhabarkan akan menawarkan telefon pintar khas untuk gaming. Nampaknya Razer Phone tidak lagi berseorangan dalam pengeluaran telefon pintar berasaskan gaming selepas ini.


Membazirkah Berhabisan Ribuan Ringgit Membeli iPhone 11 Pro Max?

Apple baru sahaja melancarkan barisan peranti terbaharinya iaitu siri iPhone 11. Yang pastinya peranti ini hadir dengan rekaan yang elegan dan disertakan dengan spesifikasi raksasa dan berkuasa. Namun adakah berbaloi untuk dibeli pada harga yang agak mahal? Jom kita lihat.

Jika dipandang sahaja sudah boleh buat anda meliur. Rekaan yang sangat eksklusif dan elegan serta berbeza daripada rekaan iPhone terdahulu. Rekaan panel belakang yang tampak eksklusif dengan rekaan elegan tetapi sangat lasak.

Susunan kamera di bahagian belakang juga unik berbanding model terdahulu membuatkan ia kelihatan mahal semahal harganya. Skrinnya dihadirkan dengan Super Retina XR Display yang memberikan tontonan yang lebih menawan.

Sudah nama pun iPhone, pastinya memberikan spesifikasi yang terbaik bagi perantinya. Dikuasakan oleh cip A13 membuatkan ia seperti peranti raksasa yang sangat berkuasa. Di padankan dengan RAM sebesar 6GB melancarkan lagi penggunaannya dan tiada lag pada peranti ini. Melengkapinya adalah pilihan storan yang sangat besar iaitu 128GB, 256GB dan 512GB.

Seperti kebiasaannya, kamera daripada peranti iPhone tidak pernah mengecewakan apabila ia tampil dengan sistem 3 kamera di bahagian belakang iaitu 12MP + 12MP + 12MP. Kamera hadapan juga tidak mengecewakan apabila ia turut disertakan dengan 12MP. Ia nyata memberikan hasil gambar yagn terbaik kepada penggunanya.

Ia juga boleh melaksanakan rakaman 4K pada 60fps yang nyata memberikan kestabilan yang diluar jangkaan anda.

Ia merupakan penambahbaikan dari aspek baterinya apabila ia tampil dengan kapasiti lebih besar berbanding iPhone XS Max yang mana ia mampu bertahan 5 jam lebih lama. I juga dihadirkan dengan pengecasan pantas 18W yang memberikan waktu pengecasan yang sangat pantas.

iPhone 11 Pro Max tampil dengan beberapa ciri baharu yang sangat menarik seperti hadir dengan Dolby Atmos, Night Mode, teknologi Deep Fusion. Bagi mengantikan 3D Touch, Apple telah menyertakan dengan Haptic Touch yang sangat menarik!!

Kesimpulannya, kalau anda mempunyai duit lebih dan tidak membebankan, tak salah kalau anda ingin membeli peranti ini. Tapi jangan pula anda terpaksa nak berhutang disebabkan mahu tampak bergaya!!


Gelang Tangan Pintar Xiaomi Mi Band 3 – Ditawarkan Pada Harga RM129

Ramai yang sedang menunggu ketibaan gelang tangan pintar Xiaomi Mi Band 3, ada yang sanggup membeli set import kan?! Ha.. selepas lama menunggu, pihak Xiaomi Malaysia selain mengumumkan kehadiran Xiaomi Mi Max 3 pada harga RM1,099 mulai 27 September 2018, turut membawa masuk Mi Band 3 ke pasaran Malaysia.

Akhirnya! Xiaomi Mi Band 3 merupakan sebuah gelang tangan pintar yang bukan sekadar produk untuk kecergasan, ia juga boleh dijadikan sebagai alat untuk memantau di mana notifikasi akan dipaparkan pada skrin OLED bersaiz 0.78 inci.

Selain menjejaki langkah perjalanan dan status kecergasan anda, gajet ini juga boleh digunakan untuk mengetahui lokasi peranti pintar, serta menjadi penggera walaupun peranti dimatikan.

Satu lagi peningkatan pada Mi Band 3 adalah kali pertama menyokong kalis air sehingga 5 ATM, berbanding model sebelumnya kini anda boleh memakai Mi Band 3 untuk berenang.

Mi Band 3 boleh dipadankan bersama peranti Android dan iOS di bawah aplikasi Mi Fit, berminat boleh beli mulai 27 September 2018 pada harga mesra RM129 di mana-mana kedai Mi Stores, Lazada dan Shopee.


OPPO A93 Kini Rasmi – Dijual Pada Harga RM1299 & PraTempahan Boleh Dilakukan Mulai Hari Ini!!

OPPO kini telah memperkenalkan peranti terbaharunya iaitu OPPO A93 bagi pasaran tempatan  yang mana ia dijual pada harga RM1299!!!

Pra tempahan peranti ini bermula hari ini sehingga 9 Oktober dan bagi setiap pembelian, anda akan menerima hadiah percuma bernilai RM199.

Bagi yang tidak mengetahui, peranti ini hadir dengan skrin yang baik iaitu 6.43″ AMOLED FHD+ dan dipadankan dengan  kadar segar semula 60Hz.

Dari aspek kuasa dalaman pula, ia hadir dengan pemproses MediaTek Helio P95 dan disertakan dengan RAM sebesar 8GB dan storan sebesar 128GB. Kamera juga tidak mengecewakan apabila ia dihadirkan dengan 48MP + 8MP + 2MP +2MP bagi kamera belakang dan 16MP + 2MP bagi kamera hadapan.


Reviu Eksklusif : Acer Chromebook Tab 10 Tablet OS Chrome Pertama Dengan Sokongan Pen Stylus

Acer telah melancarkan sebuah tablet pendidikan yang pertama menggunakan Chrome OS yang dinamakan Acer Chromebook Tab 10. Acer mensasarkan tablet ini dijual dan diberikan kepada golongan kanak-kanak yang sering melakukan kerja-kerja berkaitan pembelajaran.

Selain itu, Acer Chromebook juga boleh dijadikan sebagai platfom kepada para pelajar dalam mempelajari bagaimana realiti-gabungan (AR) berfungsi di dunia sebenar melalui teknologi Google AR.

Bagi memberi pengalaman yang lebih baik, Acer menggunakan paparan skrin berukuran 9.7 inci dengan resolusi 2048 x 1536 piksel. Jika dilihat pada resolusinya, ia lebih tinggi berbanding tablet Chrome yang ada di pasaran.

Walaupun ia ditawarkan pada harga RM1,399, tablet ini diperbuat daripada plastik yang ringan dan ia kelihatan seperti sebuah tablet murah. Pada panel belakang terdapat garisan supaya tablet ini tidak mudah jatuh atau gelongsor apabila di pegang selain turut menempatkan kamera utama serta pen stylus.

Bahagian atas terdapat tiga buah speaker, lubang mikrofon serta 3.5mm audio jack. Sementara, bahagian bawah pula dilengkapi dengan tiga buah speaker serta USB Type-C.

Sisi kanan kosong tanpa sebarang butang atau port, tetapi sisi kiri kelihatan oada dengan butang laras volume, lampu LED status, butang Power dan juga slot untuk kad microSD.

Acer Chromebook Tab 10 adalah sebuah tablet yang dioperasikan oleh OS Chrome. Selain mampu melancarkan pengoperasian tablet ini, ia juga menawarkan sistem keselamatan yang dipertingkatkan, mesra pengguna dan juga jangka hayat bateri yang lama.

Istimewanya pen Stylus ini, ia hadir dengan sokongan teknologi WACOM EMR yang dicipta untuk memberi ketepatan dalam melakar, melukis, dan menulis nota.

Setiap kali anda mengeluarkan pen stylus dari tablet Chrome ini, akan terpapar tetapan yang membolehkan anda memilih sama ada ingin menulis nota, menggunakan sebagai penunjuk laser ataupun kata pembesar.

Bagi memudahkan menulis nota, terdapat pelbagai jenis pen, pilihan warna, latar belakang dan juga ketebalan yang berlainan boleh digunakan!

Seperti tablet Android yang ada di pasaran sekarang, terdapat beberapa tetapan pantas yang terletak di bawah paparan skrin. Di antara tetapan pintas yang disediakan adalah WiFi, Bluetooth, Volume, kecerahan cahaya skrin, posisi tablet dan beberapa lagi. Ia secara tidak langsung memudahkan pengguna membuka menu yang dikehendaki.

Walaupun kamera bukan menjadi fokus utama tablet ini, ia masih dibekalkan dengan kamera utama 5 Megapiksel, manakala kamera hadapan pula beresolusi 2 Megapiksel.


Waze Kongsi Ramalan Trafik Sempena Cuti Sekolah & Hari Raya Haji – Jom Kita Tengok!

Raya Haji dah nak dekat, pasti ramai yang plan nak balik ke kampung kan? Korang risau jalan sesak? Chill-lah! Jangan bimbang, Waze kongsi ramalan trafik untuk membantu anda menandu dengan berhemah dan tiba di destinasi lebih pantas. Berikut adalah ramalan trafik tersebut :

Berdasarkan data tahun 2018, Waze meramalkan bahawa pengguna jalan raya pada musim perayaan ini akan meningkat sebanyak 39% berbanding hari-hari biasa. Oleh itu, bersedia untuk mengharungi trafik yang sesak!

Cuti yang panjang – bermakna lebih banyak perjalanan dan perhentian di stesen minyak bagi mereka yang pulang jauh. Waze meramalkan akan berlaku peningkatan navigasi ke stesen minyak – dijangka sebanyak 38% berbanding hari-hari biasa.

Waze juga meramalkan terdapat peningkatan mendadak sebanyak 95% bagi navigasi berkaitan makanan – kebanyakannya melibatkan restoran makanan segera. Pada masa sama, Waze turut meramlkan akan berlaku peningkatan sebanyak 25% untuk navigasi ke pusat membeli belah dalam tempoh yang sama.

Apa? Pening? Relax dan jadilah pengguna bijak! Berikut adalah beberapa tips untuk membantu anda memandu dengan selamat dan berhemat pada musim perayaan ini :

Waze mendatangkan pengguna untuk menggunakan waze sepanjang pemanduan bagi membantu mereka mendapat maklumat trafik dalam masa sebenar. Justeru, pengguna akan lebih mudah untuk merancang perjalanan dengan lebih tepat.

Gunakan Waze kerana ia sering memberikan informasi lalu-lintas yang cepat pada masa sebenar. Melaluinya, pengguna boleh memilih laluan terbaik termasuklah jalan tanpa tol.

Terperangkap dalam kesesakan lalu lintas yang melampau? Meriahkan suasana dengan memainkan muzik ataupun poscast menerusi satu rakan kongsi audio Waze, seperti, Spotify, Deezer, iHeartRadio, NPR, Pandora, Scribd, Stitcher, dan TuneIn.

Muat turun aplikasi Waze secara percuma menerusi :


HUAWEI Watch GT 2e Turut Rasmi!! Dijual Pada harga RM599.

Bukan hanya siri HUAWEI P40 dilancarkan di Malaysia, tetapi HUAWEI Watch GT 2e turut bakal menjengah pasaran tempatan yang mana ia bakal dijual pada harga RM599.

Jam tangan ini tampil  dengan skrin 1.39″ AMOLED berbentuk bulat. Ia turut dikuasakan oleh pemproses Kirin A1 dan dipadankan dengan 16MB RAM, storan sebesar 4GB. bateri juga agak besar apabila ia disertakan dengan  455 mAh yang mana ia mampu bertahan sehingga 2 minggu.

Hadir dengan pengimbas nadi optikal, GPS dan pengesan tahap oksigen dalam darah. JAnda juga boleh mengesan sehingga 100 aktiviti sukan yang dilakukan pemakai. TIa mampu bertahan  sehingga 50 meter.

bagi yang ingin membeli, pratempahan dibuka bermula esok sehingga 10 April 2020.


TERTIRIS! vivo Y95 Hadir Bersama 20MP AI Swafoto!

Baru-baru ini laman sesawang terdedah sebuah peranti baharu yang bakal diperkenalkan dari vivo, iaitu vivo Y95. Walaupun masih tidak diketahui tarikh rasmi bagi model ini, namun boleh dipercayai ia bakal dilancarkan ke pasaran Asia dalam jangka masa pendek ini.

Vivo Y95 adalah peranti pertama dari siri Y yang menggunakan rekaan paparan titisan air, atau lebih dikenali sebagai Halo FullView Display yang sama seperti V11.

Skrin 6.22 inci dengan resolusi 1520 x 720 piksel ini menggunakan cip pemproses Snapdragon 439 Octa-core bersama 4GB RAM dan 64GB ROM (sokong kad microSD), ternyata ia juga merupakan peranti pertama yang menggunakan cip pemproses ini.

Menurut gambar tertiris, Y95 selain hadir bersama dwi kamera utama 13MP + 2MP dengan LED Flash, kamera hadapan juga menyokong AI Swafoto dengan resolusi 20MP.

Peranti ini dibekalkan seunit bateri berkapasiti 4,030mAh, di bawah sokongan sistem operasi Android 8.1 Oreo dan antaramuka Funtouch OS 4.5.

Sistem keselamatan pengimbas cap jari masih kekal sama di panel belakang, terdapat dalam dua pilihan warna iaitu Aurora Red dan Starry Black.


Computex 2019: ROG Strix Hero III Turut Dirasmikan, Dijual Pada Harga RM6699

ASUS Republic Of Gamers(ROG) bukan sahaja melancarkan ROG Strix G dan ROG Strix Scar III, tetapi mereka turut melengkapkan barisan komputer gaming mereka dengan melancarkan ROG Strix Hero III yang mana bakal dijual pada harga RM6699.

Strix Hero III  memamparkan kemampuannya setanding dengan model yang lain. Tampil dengan corak cyberpunk dan turut disertakan dengan lighting bar disekeliling komputer riba ini. Disertakan dengan kemasan Hairline Brushed memberikan perasan eksklusif pada komputer riba ini. Turut disertakan dengan RGB lighting di bahagian belakang.

Keupayaan spesifikasi dalaman juga menakjubkan apabila ia hadir Intel Core i7-9750H yang mana ia disertakan dengan memori 16GB DDR4 2666Mhz*1 dan storan pula adalah PCIe NVME 512GB M.2 SSD (Extra SATA Slot:1) pastinya menjanjikan prestasi yang terbaik.

Ditambah dengah kad grafik yang berkuasa iaitu NVIDIA GeForce RTX2060
memberi nilai tambah kepada komputer riba ini. Dengan saiz paparan 15.6 inci FHD/ IPS Panel/ 144Hz/3ms/Anti-Glare akan memberikan kepuasan tontonan kepada pengguna. Berikut adalah spesifikasi penuh peranti ini:

** Terima kasih atas Tajaan ASUS Malaysia ke Computex 2019


Xiaomi Mi A1, Kini Boleh Dibeli Dengan Harga RM1,099

Bertempat di Fifth Palate, Kota Damansara, Xiaomi dengan rasminya mengumumkan model dwi-kamera terbarunya yang dikenali sebagai Xiaomi Mi A1. Istimewanya model ini, ia merupakan peranti pertama yang menyertai Android One dan dijual pada harga berpatutan iaitu RM1,099.

Dengan harga mampu milik, Xiaomi Mi A1 masih menyokong spesifikasi hebat antaranya dioperasikan oleh Android 7.1.2 Nougat dengan sokongan kemas kini Android O, pemproses Snapdragon 625, Octa Core berkelajuan 2.0GHz dan GPU Adreno 506 yang pastinya lebih lancar bersama ROM 64GB serta RAM 4GB. Selain menawarkan cip yang efisyen, ia juga dipadankan dengan teknologi audio DHS yang memberikan kualiti bunyi berkualiti tinggi.

Dari segi penggambaran pula, konfigurasi dwi-kamera yang sama digunakan pada peranti flagship Xiaomi, Mi 6 iaitu beresolusi 12MP + 12MP yang turut menyokong 2x optikal zoom, mod Potret dan juga Beauty 3.0.

Menampilkan paparan skrin bersaiz 5.5 inci 1080p dengan rekaan logam berwarna hitam, emas dan merah jambu (akan datang), bateri berkapasiti 3080mAh turut menyokong pengecasan pantas (5V2A). Kepada yang berminat boleh mendapatkan telefon pintar ini di stor rasmi Xiaomi di Lazada.

Nantikan reviu eksklusif dari eRing pada isu #151 (November)….


Lenovo’s Carnival Weekend, Anda Berpeluang Menebus Hadiah Percuma dan Rebat Sehingga RM420!

Jika anda sedang mencari sebuah telefon pintar baru, anda boleh kunjungi mana-mana penjual sah Lenovo bermula pada 29 April hingga 1 Mei yang lepas, dan 6 Mei hingga 7 Mei 2017 serta dapatkan hadiah percuma dan rebat sehingga RM420.

Peranti model Lenovo K6, Lenovo K6 Note dan A6600 Plus amat sesuai kepada kaki hiburan dengan kehadiran speaker audio stereo. Pelanggan yang membeli Lenovo K6 dan Lenovo K6 Note akan mendapat casing fon, pelindung skrin, dan bluetooth speaker secara percuma bernilai RM149. Manakala, pembelian model A6600 Plus pula akan menerima casing fon, pelindung skrin dan bekas makanan bernilai RM79.

Selain itu, pembelian model Moto M juga tidak pulang dengan tangan kosong kerana anda akan menerima casing fon, pelindung skrin, dan bluetooth speaker bernilai RM149. Untuk pembelian Moto Z dan Moto Z Play pula anda boleh membeli Moto mods pada harga yang istimewa.

Akhir sekali jika hanya Moto Mods hanya pilihan untuk anda beli, anda akan mendapat Moto Mods kedua pada harga bermula daripada RM299.

Jadi jangan melepaskan peluang keemasan ini!


OPPO Reno4 Pro Bakal Hadir Dengan Skrin 90Hz Borderless Sense

Siri OPPO Reno4 bakal dilancarkan dan ada sesuatu yang menarik mengenai peranti ini apabila ia bakal hadir dengan paparan 3D Curve dengan 90Hz Borderless Sense screen bagi versi Pro.

Skrin ini secarang langsung bakal memberikan paparan berkualiti premium kepada pengguna. Hasil paparan sangat baik dan keupayaan kawalan yang sangat lancar.

Jadi, teruskan bersama kami untuk mendapatkan maklumat yang lebih terperincin mengenai peranti ini.


Vivo Bekerjasama Dengan OGAWA Untuk Memberikan Sejumlah RM16,000 Untuk Hadiah Hari Ibu!

vivo Malaysia bekerjasama dengan OGAWA melancarkan acara dalam talian “For Your Best ‘MOM’ents” bagi Hari Ibu secara dalam talian, menjemput semua rakyat Malaysia untuk berkongsi masa terbaik dengan ibu mereka dan berpeluang memenangi hadiah eksklusif bernilai lebih dari 16,000 ringgit.

Dari 4 Mei hingga 17 Mei 2021, vivo akan memberi peluang kepada pengguna untuk menyertai dalam “IBU Terbaik” dan memenangi hadiah:

Anda hanya perlu mengikuti 4 langkah berikut untuk menyertai dalam peraduan ini dan anda berpeluang untuk menang:

Penganjur akan memilih 14 pemenang bertuah, dan pemenang akan diumumkan pada 27 Mei 2021.

Untuk maklumat lebih lanjut, sila lawati laman web dan Facebook rasmi vivo.


Huawei Mate 10 Porsche Design Diperkenalkan – RAM 6GB Dan Storan 256GB

Bersama-sama pengenalan Huawei Mate 10 dan Mate 10 Pro, Huawei juga mengumumkan varian ketiga barisan Mate 10 tahun ini akan didatangkan dengan model yang lebih eksklusif yang diberi nama Huawei Mate 10 Porsche Design.

Huawei Mate 10 Porsche Design dilengkapi dengan kerangka luaran yang sama seperti Mate 10 Pro. Apa yang menjadi perbezaan ialah warna dan kombinasi warna yang digunakan adalah lebih gelap sinonim dengan tema Porsche Design.

Di bahagian belakang, garisan melintang tidak digunakan malah ia digantikan dengan jalur PD (Porsche Design) secara menegak. Ia kelihatan lebih segak kerana jalur ini bercorak gentian carbon. Dengan warna keseluruhan hitam berkilau ia masih mengekalkan ciri-ciri dalaman yang sama seperti Huawei Mate 10 Pro.

Namun, sedikit peningkatan telah dilakukan, Huawei Mate 10 Porsche Design menerima RAM setinggi 6GB dan storan sebanyak 256GB – empat kali ganda daripada versi Mate 10, sekali ganda berbanding Mate 10 Pro.

Kamera utama menggunakan gabungan sensor Leica 20 Megapiksel monochrome dan 12 Megapiksel RGB dengan aperture f/1.6. Manakala, kamera depan juga masih sama iaitu 8 Megapiksel f/2.0.

Seperti yang diketahui, Huawei Mate 9 Porsche Design tahun lepas dijual pada harga RM6,999. Bagaimanapun, untuk generasi terbaru ini, Huawei masih belum mengeluarkan tanda harganya.


Digi Jual Huawei P20 Pada Harga RM959 Dengan Syarat…

Hari ini merupakan hari pertama penjualan Huawei P20 di pasaran Malaysia. Jadi, beberapa syarikat telco mula mengadakan promosi termasuklah Digi. Kini, para pelanggan Digi sedia ada dan yang masih belum mendaftar boleh memiliki peranti Huawei P20 dan Huawei P20 Pro pada harga serendah RM959 sahaja.

Peranti ini ditawarkan bersama pelan pascabayar Digi Postpaid 80, 110, 150 Family, dan 250 Family diikuti kontrak selama 24 bulan dengan Gboost (internet tambahan 10GB). Ia didatangkan dengan internet 20GB sehingga 120GB dan kesemua pelan dilengkapi panggilan tanpa had ke semua rangkaian.

Bagaimanapun, pelanggan perlu mengemukakan bayaran pendahuluan sekurang-kurangnya RM2,019 untuk Huawei P20 dan RM2,619 untuk Huawei P20 Pro. Di bawah kami sertakan jadual untuk dijadikan sebagai rujukan:

Dalam masa sama, pelancaran Huawei P20 oleh Digi hari ini telah menjemput beberapa tetamu khas untuk mencuba kehebatan kamera Huawei P20 menerusi permainan Sky Diving di AirRider, Pusat Membeli-Belah 1 Utama, Petaling Jaya.


Reviu Eksklusif: Samsung Galaxy A71 Peranti Hisptur Dengan Kuasa Luar Biasa!

Semua orang pasti mengetahui mengenai jenama peranti Samsung yang sangat terkenal di seluruh dunia. Terkini mereka baru melancarkan peranti terbaharunya yang dikenali sebagai Samsung Galaxy A71. Tapi korang mesti nak tahu secara keseluruhan mengenai peranti ini, adakah baik dan berbaloi untuk dimilki atau hanya sekadar pelengkap siri Galaxy A! Jom baca!!!

Sebelum kita nak tahu dengan lebih lanjut mengenai peranti ini, korang kena tahu la spesifikasi ringkas peranti ini.

❤ 6.7″ Super AMOLED FHD+ Infinity – O Display
❤ Octa Core (Dual 2.2GHz + Hexa 1.8GHz)
❤ 8GB RAM + 128GB ROM
❤ MicroSD slot (sehingga 512GB)
❤ Kamera Utama : 64MP (f/1.8) + 5MP (f/2.2) + 5MP (f/2.4) + 12MP (f/2.2)
❤ Kamera Depan : 32MP (f/2.2)
❤ 4500 mAh + 25W Super Fast Charging
❤ Pengimbas Cap Jari Pada Skrin & Pengimbas Wajah
❤ Warna : Prism Crush Black, Prism Crush Silver & Prism Crush Blue
❤ Harga: RM1799

Kalau korang lihat rekaan yang ditampilkan pada peranti ini, sangat seksi. Rekaan pada panel belakang sangat rare apabila ia kelihatan seperti potongan diamond dan di tambah dengan warna Prism Crush Blue memberikan suntikan nafas baru pada rekaan peranti ini.

Panel belakang juga kelihatan sedikit melengkung bagi memberikan keselesaan ketika memegang.

Susunan kamera dalam kotak segi empat tepat memberikan nafas baharu dalam rekaannya.

Pada skrin hadapan, ia tidak dihadirkan dengan notch atau pop-up kamera, tetapi ia didatangkan dengan infinity-O yang memberikan sisi baharu pada peranti ini.

Tak puas lagi? Nah tengok rupa paras secara keseluruhan peranti ini:

Kalau korang nak tau peranti ini tampil dengan skrin yang sangat luas iaitu 6.7″ Super AMOLED FHD+. Itu pun dah memang best giler!! Tapi Samsung tak berhenti di situ, ia turut dihadirkan dengan infinity-O yang mana kamera berada di bahagian atas skrin. Ia sekali gus memberikan paparan yang lebih luas. Serius puas!!!

Warna yang terhasil pada peranti ini juga sangat baik dan tepat serta sangat vibrant. kalau bermain game atau menonton video sangat best!!! Try tengok ini!

Samsung Galaxy A71 ini tampil dengan pemproses yang berkuasa bagi kelasnya iaitu Octa Core (Dual 2.2GHz + Hexa 1.8GHz). Dipadankan dengan 8GB RAM + 128GB ROM melengkapkan keupayaan mengagumkan ini.

Tapi kami tak mahu bergantung spesifikasi di atas kertas sahaja. Kami menguji peranti ini menggunakan AnTuTu benchmark dan GeekBench 5. Ternyata hasil daripada ujian ini memperlihatkan prestasi yang sangat baik khususnya dari segi kelancaran sehingga mencatatkan 273011 bagi AnTuTu Benchmark dan 545 bagi single core dan 1734 multi core score bagi GeekBench 5.

Samsung Galaxy A71 ini tampil dengan kamera yang sangat menakjubkan iaitu 64MP(f/1.8) + 5MP(f/2.2) + 5MP(f/2.4) + 12MP(f/2.2). kamera hadapan pula dihadirkan dengan 32MP(f/2.2).

Kualiti gambar yang dipamerkan sangat baik khususnya perincian pada hasil gambar. Sangat jelas dan tidak pecah!! Warna yang terhasil juga sangat baik!

Wide angle juga sangat baik apabila ia mampu merakam sehingga 123 darjah. Lebih banyak visual yang boleh dirakam.

Gambar macro juga sangat baik apabila ia dapat fokus pada imej yang dekat tanpa kabur dan kualiti yang dihasilan juga sangat baik. Bokeh yang dipamerkan juga sangat baik.

Tak puas tengok lagi? Nah tengok sampai puas!!!

Kalau korang nak main game guna telefon ini pun memang best giler sebab dia ada Game booster. Menariknya, Game Booster ini memberikan kesan grafik yang sangat smooth, paparan hebat dan mengoptimumkan bateri, suhu dan memori. Tak ada lag ketika bermain game dan peranti juga tidak cepat panas.

Secara keseluruhan, Samsung Galaxy A71 ini merupakan sebuah peranti yang sangat baik dan berbaloi untuk korang miliki khususnya mereka yang suka merakam gambar. Kamera utama 64MP ini nyata memberikan hasil gambar yang sangat baik!! Nak buat main game pon best dengan paparan yang sememangnya luas giler!! jadi berbaloi kalau korang nak beli! Dengan harga hanya RM1799 yang pastinya mampu milik membuatkan anda tak sabar untuk beli lah!!!!


Pakej Hero Plus U Mobile Membolehkan Anda Berkongsi Data Internet

U Mobile telah mengumumkan satu pelan tambahan kepada pakej pasca bayar Hero P70, pelan yang dikenali sebagai Hero Plus membolehkan anda dan pasangan berkongsi 10 GB data internet. Selain itu anda juga ditawarkan panggilan percuma ke semua rangkaian apabila mendaftar untuk menggunakan pelan ini. Pakej ini juga tidak terhad kepada dua talian, anda boleh menggabungkan sehingga 4 talian tambahan di bawah talian utama dan menikmati penjimatan pada kadar bayaran RM 55 bagi satu talian. Untuk mendapatkan informasi yang lebih lengkap, anda bolehlah melayari laman web https://www.u.com.my/postpaid/hero-plus


Instagram Direct Menambah Sokongan Pautan, Gambar Landskap Dan Potret

Instagram tidak henti-henti memberikan ciri-ciri terbaru kepada penggunanya, kali ini Instagram membolehkan pengguna menghantar pautan di dalam mesej ‘direct‘ kepada pengguna lain. Jika sebelum ini, ia hanya berfungsi menghantar pautan dalam bentuk teks sahaja, pada kemas kini 10.22 ini, pautan akan diletakkan bersama maklumat yang lebih terperinci seperti contoh, nombor telefon, alamat, gambar terbaru atau info berkaitan.

Untuk ciri Landskap dan Potret pula, anda tidak perlu lagi crop gambar yang ingin dikongsi melalui direct mesej, tetapi kali ini Instagram akan memaparkan nisbah gambar yang sebenar.

Pada platfom iOS kedua-dua ciri ini sudah boleh digunakan manakala pada Android hanya ciri pautan sahaja yang boleh diperoleh, untuk ciri Landskap dan Potret pula akan dimasukkan tidak lama lagi.


CES 2018 : Acer Nitro 5 Kini Hadir Dengan AMD Radeon RX560 Dan Ryzen

Acer tidak melupakan laptop permainan mereka kali ini hadir dengan Acer Nitro 5 yang terbaru. Laptop yang direka khusus bagi mereka yang sukakan permainan video kali ini telah dikemaskini dengan beberapa perkakasan baru.

Menerusi cip pemproses AMD Radeon RX560 dan pemproses mudah alih AMD Ryzen, pengguna akan ditawarkan hiburan permainan yang lebih imersif serta lebih lancar. Malahan, laptop ini dibungkuskan dengan memori 512GB SSD dan RAM DDR4 sehingga 32GB yang menjamin kelancaran dalam pelbagai tugas.

Perkakas lain yang turut dimuatkan ialah skrin IPS 15.6-inci HD penuh, speaker berkualiti tinggi Dolby Audio Premium dan Acer TrueHarmony. Teknologi sambungan lebih pantas dengan modem WiFi 802.11ac, USB C, HDMI 2.0, dan kipas penyejuk Acer CoolBoost. Integrasi Acer NitroSense diletakkan bersama bertujuan untuk memantau prestasi laptop supaya berada di tahap yang tertinggi.

Untuk tampak lebih agresif, keseluruhan permukaan laptop ini dikemaskan dengan kemasan karbon fiber.

Acer Nitro 5 akan berada di pasaran pada April nanti dengan harga kompetitif bermula $799 (lebih kurang RM3,201) seunit.


Nokia 6 Dengan Sistem Operasi Android Diperkenalkan

HMD Global, sebuah syarikat dari Finland yang telah membeli hak penggunaan dan pengeluaran smartphone jenama Nokia telah pun mengumumkan sebuah model Nokia yang akan menggunakan sistem operasi Android.

Ramai yang pastinya berasa sangat teruja kerana Nokia merupakan lagenda di dalam fasa awal industri telefon bimbit, dan kemunculan semula ini pasti akan menggembirakan ramai di antara kita. Namun buat masa kini peluang untuk mendapatkan Nokia 6 apabila ia dilancarkan kelak agak tipis kerana model ini hanya akan dijual di China. HMD Global masih belum mengumumkan sebarang perancangan untuk membawa Nokia 6 ke pasaran lain.

HMD Global mendedikasikan satu laman khas bagi memperkenalkan Nokia 6, melalui laman ini anda boleh menonton video produk dan mendaftarkan e-mel anda untuk mendapatkan kemas kini berita Nokia 6 terus ke dalam peti e-mel.


LTI Melancarkan Canvas PolarSled yang Membolehkan Migrasi Pantas ke Snowflake

– Kerangka ini menangani cabaran utama dalam merancang, mempercepat dan mengatur perjalanan transformasi data ke awan

MUMBAI, India, 2 Oktober 2020 /PRNewswire/ — Larsen & Toubro Infotech (BSE: 540005) (NSE: LTI), sebuah syarikat perundingan teknologi global dan penyelesaian digital, melancarkan Canvas PolarSled, kerangka kerja migrasi awan dan pemodenan awan automatik untuk membantu perniagaan mempercepat perjalanan data mereka ke  Snowflake, platform data awan. LTI Canvas PolarSled membolehkan perniagaan dengan penghijrahan data awan mereka dengan cepat ke platform bersepadu tunggal Snowflake dengan cara yang cekap dan berisiko rendah.

Dengan seni bina yang inovatif, model penggunaan yang unik dan skala yang hampir tidak terhad, penggunaan Snowflake boleh membantu perniagaan muncul sebagai organisasi digital yang lengkap. LTI Canvas PolarSled ialah kerangka unik yang menyediakan buku panduan lengkap tentang strategi dan tadbir urus automasi untuk memastikan migrasi yang lancar ke Snowflake.

LTI Canvas PolarSled melakukan migrasi ke Snowflake dalam tiga lapisan, masing-masing dengan set alat, tadbir urus dan hasil tertentu:

Sanjay Jalona, CEO & Pengarah Urusan, LTI, berkata, “Di LTI, kami sangat gembira dengan inovasi dalam landskap pemodenan data. Kerjasama kami dengan Snowflake berperanan dalam memperkuat kemampuan kami untuk menyampaikan projek generasi seterusnya dan hasil yang lebih baik untuk pelanggan kami dalam ruangan ini. Kami merancang LTI Canvas PolarSled, untuk mereka bentuk, melaksanakan dan mengurus program migrasi Snowflake dengan cekap dan membolehkan pelanggan mempercepat perjalanan mereka ke awan.”

Kevin Miller, Naib Presiden – Penyepadu Sistem, Snowflake, berkata, “LTI mempunyai fokus yang kuat untuk membina kemampuan menyeluruh di sekitar Snowflake. Mereka ialah peneraju industri dalam menyediakan perkhidmatan perundingan dan teknologi Snowflake kepada perniagaan di seluruh dunia. Kami percaya LTI Canvas PolarSled ialah kerangka eksponen yang akan menawarkan nilai yang berbeza kepada pelanggan melalui proses migrasi ke Snowflake.”

LTI bekerjasama dengan organisasi global terkemuka yang menyediakan perkhidmatan pelaksanaan dan migrasi Snowflake yang komprehensif termasuk reka bentuk, penyediaan, pelantaran semula dan pengoptimuman prestasi.

LTI (NSE: LTI) adalah sebuah syarikat penyelesaian teknologi digital dan perundingan global yang membantu lebih daripada 420 pelanggan berjaya dalam dunia yang tertumpu. Dengan operasi di 32 buah negara, kami berusaha keras untuk pelanggan kami dan mempercepat transformasi digital mereka dengan platform Mosaic LTI yang membolehkan perjalanan mudah alih, sosial, analitik, IoT dan awan mereka. Ditubuhkan pada tahun 1997 sebagai anak syarikat Larsen & Toubro Limited, warisan unik kami memberikan kami kepakaran dunia nyata yang tiada tandingannya untuk menyelesaikan cabaran perniagaan yang paling kompleks dalam semua industri. Setiap hari, pasukan kami yang mempunyai lebih daripada 30,000 LTI membolehkan pelanggan kami meningkatkan keberkesanan operasi perniagaan dan teknologi mereka dan memberikan nilai kepada pelanggan, pekerja dan para pemegang saham mereka. Ikuti kami di @LTI_Global

Keywords: Computer Networks Computer Software Computer/Electronics Telecommunications New products/services Data Analytics


Open Camera

Resolusi kamera smartphone anda tidak cukup tinggi? Inginkan aplikasi kamera yang mampu memuaskan permintaan anda? Cubalah muat turun aplikasi Open Camera dari Google Play Store ini! Aplikasi Open Camera walaupun hanya memerlukan memori yang agak sedikit dalam smartphone anda, tetapi kebolehannya tidak boleh diabaikan kerana ia juga menawarkan pelbagai ciri-ciri dan fungsi kamera yang menarik antaranya pilihan auto-stabilize di mana ia membolehkan gambar kelihatan lebih cantik, fungsi zum dapat dibuat dengan multi-touch gesture atau kawalan single-touch, pelbagai mod penggambaran seperti fokus, scene, efek warna, white balance, ISO, exposure compensation, exposure lock dan face detection. Selain mengambil gambar, rakaman video turut disokong dalam aplikasi ini.

Android
•RM 0
•1 MB
•Android 4.0.3 dan ke atas


Banyak Aplikasi Sering Meminta Data Lokasi? Apa Sebabnya?

Bila bercakap mengenai privasi telefon pintar, data lokasi pastinya berada dalam senarai teratas.  Namun masalahnya adalah, banyak aplikasi yang sering meminta kebenaran untuk melihat lokasi peranti. Hmm, anda pula pasti tertanya-tanya mengapa ia memerlukannya kan?

Baiklah sebenarnya, ia bergantung pada aplikasi. Di mana, terdapat faktor-faktor tertentu mengapa ia meminta kebenaran untuk melihat data lokasi peranti. Ada sesetengah aplikasi memerlukannya untuk berfungsi dengan lebih baik. Namun begitu, masih ada juga sesetengah tidak memerlukannya sama sekali.

Tapi, hey tunggu dulu! Sebelum anda ke tetapan telefon dan mematikan (nyahaktif) data lokasi untuk setiap aplikasi, anda juga sebenarnya perlu tahu aplikasi mana yang benar-benar memerlukan data tersebut.  Apa yang lebih penting, anda juga perlu tahu mengapa sesetengah aplikasi memerlukannya. Contohnya seperti berikut :

Dengan maklumat lokasi yang diperoleh, aplikasi cuaca akan dapat memberikan ramalan cuaca di kawasan perseskitaran anda dengan tepat.

Aplikasi navigasi memerlukan lokasi untuk memberi arahan serta membantu anda mencari tempat yang diingini. Selain itu, aplikasi tempahan kereta dan perkhidmatan seperti Uber pula menggunakan data lokasi supaya pemandu tahu di mana untuk menjemput anda.

Aplikasi ini memerlukan data lokasi bagi memudahkan anda mencari tempat membeli belah yang terdekat untuk berbelanja.

Aplikasi ini menggunakan maklumat lokasi anda untuk mengesan larian termasuklah jarak dan masa yang digunakan ketika anda melakukan aktiviti senaman.

Mungkin ada yang berpendapat bahawa tidak perlu pun beri data lokasi. Namun anda harus tahu, tanpa berbuat demikian pastinya anda tidak dapat mengesan aktiviti larian anda. Jadi, aplikasi  tersebut pasti menjadi sia-sia kan?

Seterusnya, aplikasi kamera juga boleh menggunakan data lokasi anda. Di mana pada kebiasaannya, maklumat tersebut akan digunakan untuk memasukkan lokasi ke dalam data EXIF pada sesebuah foto.

Kebanyakan aplikasi live streaming memerlukan lokasi anda bagi mengesahkan beberapa ciri tertentu, terutamanya untuk aplikasi penstriman sukan.

Baiklah, senarai di atas merupakan antara aplikasi yang dapat kami kongsikan kepada anda. Berharap perkongsian ini sedikit sebanyak dapat membantu! Kini, anda pasti sudah faham, mengapa kebanyakan aplikasi sering meminta kebenaran untuk melihat data lokasi peranti kan? Hehe! *kenyit mata*


Spesifikasi Bocor Samsung Galaxy S8

Evan Blass, salah satu “leaker” teknologi terkenal telah memuat naik sekeping gambar menunjukkan spesifikasi Samsung Galaxy S8 yang akan dilancarkan tidak lama lagi.

Senarai spesifikasi ini nampaknya cukup selari dengan kebanyakan khabar angin yang telah kita lihat. Spesifikasi ini termasuk skrin 6.2 inci Super AMOLED Quad HD, ruang storan 64GB, 4GB RAM, kamera belakang 12MP dual pixel, kamera hadapan 8MP dan pengimbas iris.

Spesifikasi yang dibocorkan Evan Blass juga menunjukkan Galaxy S8 mempunyai pensijilan IP68 bagi rintangan habuk dan air berserta ciri khas Samsung Knox bagi keselamatan perisian, Samsung Pay dan teknologi pengecasan tanpa wayar.


Syarikat Pembelajaran Mesin Revolusioner Kenal Pasti Dua Rawatan Sesuai untuk Jenis Kanser Payudara Sukar Diubati

Pattern Computer terima keputusan makmal kebangsaan positif untuk calon-calon ubatan terapi gabungan menyasarkan kanser payudara seakan-basal

REDMOND, Washington, 14 April 2020 /PRNewswire/ — Pattern Computer®, Inc. telah menerima pengesahan daripada Lawrence Berkeley National Laboratory bahawa kombinasi terapi ubatan yang dikenal pasti olehnya menggunakan sistem penemuan pola pembelajaran mesin proprietarinya berkesan untuk membunuh tumor kanser payudara malignan. Khususnya, pasukan Pattern Computer memilih untuk menyasarkan pada kanser payudara seakan-basal atau “negatif tigaan” kerana ia mewakili 15-20% daripada pesakit kanser payudara, agresif dan tidak mempunyai ubat-ubatan yang berkesan. Untuk butiran teknikal selanjutnya, sila ke https://www.patterncomputer.com/news/lbnl/.

“Kami berasa amat teruja dengan dua keputusan pengesahan bio dua tahap yang baru diterima oleh kami untuk calon-calon terapi gabungan kami, yang ditapis oleh kami untuk ubat-ubatan yang telahpun diluluskan oleh FDA secara individu atau dalam proses mendapat kelulusan. Ini merupakan projek pertama kami dalam bidang bioteknologi dan kami mengharapkan banyak kejayaan yang akan datang sepanjang jalan bagi membangunkan rawatan untuk penyakit kanser ini dan juga kanser dan penyakit lain,” kata Mark R. Anderson, Ketua Pegawai Eksekutif Pattern Computer.

Dua rawatan terapi berjaya menyelesaikan ujian organoid in vitro akhir di Lawrence Berkeley National Laboratory, menunjukkan “interaksi sinergistik yang signifikan” dalam membunuh sel-sel tumor malignan, dengan “kesan buruk yang rendah atau tiada” secara statistik ke atas sel-sel sihat. Dengan keputusan ini, Pattern Computer akan meneruskan ke fasa ujian praklinikal yang seterusnya.

“Kami faham bahawa keputusan kami masih agak awal; oleh itu, kami mengambil langkah-langkah seterusnya dengan teliti dan berhati-hati,” kata Anderson, “namun begitu, kami didorong oleh pengesahan biologi yang dapat dilihat oleh kami setakat ini daripada model pengkomputeran kami dalam bidang ini. Kami berasa gembira dapat bekerjasama dengan Lawrence Berkeley National Labs untuk mengesahkan dapatan ini.”

Pattern Computer, sebuah syarikat baharu di kawasan Seattle, menggunakan Pattern Discovery EngineTM proprietarinya untuk menyelesaikan masalah yang paling penting dan sukar diubati dalam bidang perniagaan dan perubatan. Teknik-teknik matematik proprietari syarikat dapat menemui pola yang rumit dalam data peringkat amat tinggi yang telah terlepas daripada pengesanan oleh sistem-sistem yang lebih besar.

Meskipun syarikat kini mengaplikasikan platform pengkomputerannya terhadap bidang penemuan ubatan yang mencabar, ia turut melakukan penemuan pola untuk rakan-rakan kongsi dalam beberapa sektor lain termasuk penyelidikan bioperubatan tambahan, sains bahan, pembuatan aeroangkasa, perubatan veterinar, operasi trafik udara dan kewangan.

Keywords:  Biotechnology Computer/Electronics Health Care/Hospital Medical/Pharmaceuticals Clinical Trials/Medical Discoveries Data Analytics


[Tertiris] Gambar Samsung Galaxy A8 Dan Galaxy A8+ Edisi 2018 Mula Kelihatan

Seperti yang telah diperkatakan oleh kebanyakan pemerhati dunia peranti mudah alih, Samsung dikatakan tidak akan mendedahkan model premium keluarannya iaitu siri Galaxy S9 di dalam acara CES yang akan berlangsung pada 10 Januari 2018 nanti.

Sebaliknya Samsung dikatakan bakal mengumumkan kemunculan dua peranti kelas pertengahannya dari siri Galaxy A dengan model Galaxy A8 dan juga Galaxy A8+ pada acara tahunan terbesar itu.

Apa yang menarik perhatian kami, baru-baru ini telah muncul sebuah video yang memperlihatkan rekaan fizikal dua unit peranti dari Samsung yang dipercayai merupakan model Galaxy A8 dan juga Galaxy A8+ edisi 2018. Walaupun video itu telah ditarik semula dari laman YouTube, ada pihak yang sempat mengambil screenshot reka bentuk kedua-dua peranti tersebut.

Jadi adakah benar ini merupakan model Samsung Galaxy A8 dan juga Galaxy A8+ Edisi 2018?!


Tawaran Terhebat! Dapatkan Xiaomi Mi 9 Serendah RM23/Bulan Dengan Pelan Digi Postpaid

Teringin memiliki Xiaomi Mi 9? Fulus tak masyuk? Jangan risau, jom dapatkan di Digi! Sebabnya, kini korang boleh dapatkan peranti tersebut dengan harga serendah RM23 / bulan melalui pelan Digi PhoneFreedom 365. Promosi adalah seperti berikut :

Ini bukan gimik! Tapi betul-betul. Lebih menarik, tiada bayaran pendahuluan yang dikenakan (RM0). Selain itu, perlindungan percuma DIGI SHEILD turut tersedia bagi melindungi peranti daripada kerosakan.

Tunggu apa lagi? Jom daftar SEKARANG dan bergaya dengan riang ria sempena musim perayaan yang bakal tiba tidak lama lagi! Maklumat lanjut,layari Xiaomi Malaysia dan Digi PhoneFreedom 365.


HONOR 8C Kini Rasmi Berharga RM599 – Pertama Hadir Dengan Reka Bentuk Cat’s Eye

Berita baik buat peminat peranti HONOR, hari ini HONOR 8C telah rasmi diumumkan ke pasaran Malaysia dengan tanda harga jualan RM599.

HONOR 8C merupakan peranti pintar pertama yang menampilkan reka bentuk “Cat’s Eye” – kesan halus yang dicipta menggunakan reka bentuk corak 3D dan corak nano, dan ia hanya tersedia pada warna biru.

HONOR 8C selain warna biru yang menawan, juga boleh didapati dalam warna hitam dan emas. Peranti ini disertakan dengan Sistem operasi Android Oreo + EMUI 8.2 dan dijana oleh pemproses Snapdragon 632 Octa-Core.

Honor 8C ini juga disertakan dengan 3GB RAM dan 32GB ROM di samping menyokong kad microSD sehingga 256GB, kapasiti bateri tidak mengecewakan apabila disertakan dengan 4000mAh.

Paparan 6.26 inci FullView Display 19:9 di bawah resolusi 1520 x 720 piksel menjanjikan penglihatan yang lebih memuaskan, terutama bermain permainan video. Dari aspek kamera juga tidak mengecewakan apabila ia disertakan dengan 13MP + 2MP bagi kamera belakang dan 8MP bagi kamera hadapan.

HONOR 8C akan mengadakan jualan pertama secara eksklusif di Lazada Birthday Sales pada 27 Mac 2019 bermula jam 10 pagi, sementara 1000 pelanggan pertama akan mendapatkan tote bag eksklusif secara percuma. Ketersediaan bagi seluruh negara pula pada 1 April.

Dalam majlis yang sama, HONOR turut mengumumkan bahawa seekor kucing baka british yang mempunyai bulu pendek telah dipilih sebagai duta rasmi HONOR 8C. Pertandingan menamakan kucing ini turut diadakan mulai hari ini sehingga 10 April bagi melayakkan diri memenangi seunit HONOR 8C.


realme Ungguli Top 1 Best-Selling Smart Scale Bagi  2020!!!!

Pada Shopee 10.10 tempoh hari, realme telah dianugerahkan Top 1 Best-Selling Smart Scale as of 2020 (1 Jan – 10 Oct) yang mana telah mereka telah menjual lebih dari 1000 unit dalam masa 24 jam. Mereka juga mengungguli Top 2 Health Care category (first entry).

Rakyat Malaysia kini boleh menjejak tahap kesihatan dengan realme Smart Scale kerana ia hadir dengan Bio-impedance Analysis (BIA) sensor yang boleh mengira lemak badan, otot dan menimbang berat yang ringan.

Bagi mendapatkan maklumat lanjut, anda boleh melayari laman sesawang Facebook page dan Instagram @realmemalaysia.


Mi Malaysia Bakal Melancarkan Varian Terbaru Xiaomi Redmi 5 & Redmi 5 Plus Pada 23 Februari Ini

Sebelum ini, Xiaomi telahpun memperkenalkan Redmi 5 dan 5 Plus di pasaran tempatan berharga RM679 dan RM749. Terbaru, menerusi Facebook Mi Malaysia, ianya bakal membawa masuk Redmi 5 dan 5 Plus dengan varian berbeza.

Dua varian tersebut adalah Redmi 5 [RAM 2GB/16GB ROM] serta Redmi 5 Plus [RAM 4GB/64B ROM]. Mengenai harga pula, ia akan diumumkan pada 23 Februari (Jumaat) ini.


Perbandingan: HUAWEI P30 vs Samsung Galaxy S10 vs iPhone XS, Siapa Pilihan Anda?

Okay, siri HUAWEI P30 sudah rasmi dan akan mengadakan pelancaran rasmi pada 2 April ini. Sebelum ini kami ada menyediakan jadual perbandingan bagi peranti flagship yang terdiri daripada HUAWEI P30 Pro, Samsung Galaxy S10+ dan iPhone XS Max.

Jika versi flagship bukan cup of tea korang, apa kata P30 pula? Peranti manakah yang setanding dengan model ini. Jom kita semak jadual di bawah.


Cost Me

Satu lagi aplikasi yang ditawarkan dalam kategori Kewangan adalah Cost Me untuk dimuat turun secara percuma oleh pengguna Windows Phone. Menariknya aplikasi ini, selain boleh menyimpan segala perbelanjaan yang diperlukan pada setiap bulanan, pengguna juga boleh menetapkan berapa jumlah wang yang perlu untuk berbelanja pada bulan tersebut.

Bukan itu sahaja, hadir dengan paparan antaramuka yang simple dan mudah difahami, Cost Me turut dilengkapi dengan kata laluan bagi menjaga privasi anda. Hadir dengan pilihan bahasa Inggeris, segala perbelanjaan yang telah digunakan boleh disimpan dan restore semula.


Kempen Rampage Fire Garena percuma untuk edisi ke 3 – Lagu tema oleh DJ-Duo Dimitri Vegas & Like Mike

Rampage Garena Free Fire kembali pada tahun 2021 untuk tahun ketiga setelah menjadi antara kempen yang paling diterima dalam 2 tahun yang lalu, menurut pemain Free Fire. Kempen tahun ini ialah Rampage: New Dawn Untuk meraikan Rampage: New Dawn  tahun ini, Garena Free Fire adalah bekerjasama dengan DJ Dimitri Vegas dan Like Mike untuk lagu tema yang dibuat secara eksklusif untuk Rampage.

The DJ-Duo of Dimitri Vegas & Like Mike – yang berada di kedudukan ke-2 di senarai DJ 100 DJ yang terkini – telah berkumpul untuk menghasilkan lagu tema, tepat bertajuk ‘Rampage’. Peminat Dimitri Vegas & Like Mike boleh menikmati lagu itu di Fire Fire di Spawn Island (dari 9 Jun) atau mendengar lagu di sini (dari 11 Jun).

‘Rampage’ bertujuan untuk memberi inspirasi kepada para pemain untuk melakukan pertempuran dan tidak kembali – sama ada dalam Free Fire atau seterusnya. Komitmen ini untuk pertempuran adalah kesinambungan Kempen Rampage 2 Garena Free Fire sebelumnya.


12 Inovasi Hebat Pada Siri HUAWEI P30 Bakal Buat Kalian Tercengang – Memang SUPER DUPER TERBAIK!

Berbekalkan ciri-ciri kamera yang memukau, Siri HUAWEI P30 akhirnya diperkenalkan secara rasmi pada awal minggu lalu dalam sebuah majlis pelancaran di Paris. Justeru, mari kita lihat dengan lebih dekat 12 inovasi hebat pada HUAWEI P30 Pro!

Bermula daripada HUAWEI P9 – smartphone pertama di dunia yang bekerja sama dengan Leica sehinggalah tiga kamera dalam siri P20 Pro. Kini, HUAWEI muncul pula dengan HUAWEI P30 Pro yang membawakan inovasi baru dalam dunia fotografi mudah alih.

HUAWEI P30 Pro dibenamkan dengan sistem quad-kamera bersama sensor yang tinggi iaitu 40MP + 20MP (Wide Angle) + 8MP (telephoto) + lensa TOF. Sistem pengimejan baru ini membawa pengalaman foto yang profesional. Tiada sebarang keraguan kerana HUAWEI P30 Pro mendahului senarai dengan 112 mata dalam ranking DxOMark.

Kamera utama siri HUAWEI P30 dilengkapi dengan sensor RYYB 1/1.7 inci, yang mana telah melepasi teknologi RGGB selama lebih daripada 40 tahun. Selain itu, ia juga menggantikan piksel hijau dalam tiga warna utama dengan piksel kuning dan jumlah cahaya yang masuk meningkat sebanyak 40%.

Sementara itu, sensitiviti HUAWEI P30 Pro adalah tinggi dengan ISO 409600. Manakala, HUAWEI P30 pula mencecah ISO 204800 – Hal ini secara tidak langsung menjadikannya sangat mudah untuk mencapai pukulan cahaya gelap.

Kamera HUAWEI P30 Pro mempunyai lensa telefoto periscope yang boleh mencapai 5X zoom optikal, 10x zoom hibrid dan 50x zoom. Panjang fokus ialah 16mm-1343mm dan sokongan AIS + OIS digabungkan menjadi satu – menjadikan kesan zoom lebih stabil dan gambar terhasil dengan jelas.

Kamera HUAWEI P30 Pro mempunyai keupayaan kedalaman dan pengesanan 3D yang hebat. Dengan algoritma potret segmentasi, ia boleh mengesan ketepatan dengan lebih tinggi dan menunjukkan kesan blur semulajadi.

Siri HUAWEI P30 mempunyai peningkatan baru pada mod pengambaram malam. Dengan sensor Ultra-sensing, peningkatan pada ISP, penambahbaikan pada perkakasan NPU dan sokongan AIS + OIS digabungkan menjadi satu – Siri P30 membolehkan pengguna merakam adegan malam yang indah dengan sempurna.

Siri HUAWEI P30 menggabungkan sokongan AIS + OIS menjadi satu, sekaligus meningkatkan prestasi anti goncang bagi menjadikan gambar lebih menakjubkan. Selain itu, HUAWEI turut menaik taraf prestasi Water Flowing Mode – di mana apabila air terjun, air pancut atau sebarang percikan air dikesan, ia dapat menangkap imej air yang mengalir dengan sempurna.

Siri HUAWEI P30 juga hadir dengan ciri videografi yang baru iaitu Dual-View Video mode terbina pada HUAWEI P30 Pro. Ciri menarik ini membolehkan pengguna merakam video secara serentak menerusi kanta super sudut lebar dan lensa telephoto – ia turut menyokong pelarasan zoom dan fokus secara bebas.

HUAWEI P30 Pro dilengkapi dengan paparan pemancaran bunyi magnet – dengan mengintegrasikan pembesar suara berkualiti tinggi ke dalam skrin telefon. Ia menggunakan teknologi HUAWEI Acoustic Display bagi mencapai kualiti yang tinggi, kuat dan jelas.

Siri HUAWEI P30 dilengkapi dengan sokongan pengimbas cap jari yang terbina dalam skrin – kelajuan menyahkunci peranti dikatakan meningkat sebanyak 30% sekaligus memberikan pengalaman baru yang lancar dan lebih selamat.

Siri HUAWEI P30 menawarkan ketersediaan bateri yang cukup besar – terutamanya untuk HUAWEI P30 Pro iaitu bateri berkapasiti 4,200 mAh dengan sokongan HUAWEI SuperCharge 2.0 di bawah output 40W (melalui USB-C). P30 Pro juga menyokong pengecasan tanpa wayar pada kadar kuasa 15W.

Siri HUAWEI P30 dilengkapi dengan sistem operasi terbaru iaitu EMUI9.1 berasakan Android 9  untuk pengalaman baru:

Siri HUAWEI P30 membawakan pilihan warna yang menarik, sekaligus dilihat mampu menawarkan sesuatu yang luar biasa buat semua pengguna. Tersedia dalam empat warna seperti Amber Sunrise, Breathing Crystal, Black dan Aurora, siri HUAWEI P30 pasti menyinari setiap langkah anda dengan penuh gaya!

Berikut adalah 12 inovasi hebat dalam siri HUAWEI P30 dan lebih banyak maklumat menarik bakal didedahkan pada pelancaran di Malaysia kelak. So, stay tuned! Maklumat lanjut layari : HUAWEI Malaysia


Skrin Boleh Gulung Dari LG

LG dikhabarkan akan memperkenalkan skrin OLED boleh gulung dalam pameran CES tahun ini. Skrin tersebut mempunyai ukuran 18 inci merupakan salah satu konsep teknologi yang mungkin bakal menjadi kenyataan tidak lama lagi, kerana sudah semakin banyak syarikat melaburkan wang yang besar dalam membangunkan teknologi seumpamanya. LG juga dijangka akan memperkenalkan paparan skrin 55 inci yang mempunyai kenipisan seumpama kertas.